text:
Madeleine Allain
Soeur Madeleine Allain (1915-2002) S teɣzi n 50 d aseggas, Sœur Madeleine, ur teǧǧi amḍiq deg tmurt n Leqbayel. Adrar yettak-itt i wayeḍ, taddart terna-tt i tayeḍ deg uzaɣar n Sumam. Anda tekka ad d-teǧǧ later, akken daɣen ansa i d-tekka yettaǧǧa-d deg-s later.
Sebɛa n yiseggasen i yezrin segmi i aɣ-teǧǧa, Sœur Maddeleine, tamdakelt-nneɣ talsawit. Tensa ass n 7 ctenber 2002 di sbiṭar deg Lpari. Sœur Madeleine Allain, yelli-s n La Bretagne, tlul ass 08 meɣres aseggas 1915 di Morbihan. Mi tekfa leqraya-s, terza-d deg useggas 1939 ɣer tmurt n Lezzayer. Cwiṭ cwiṭ, tettsennid-d ɣer yidles azzayri, tlemmed ayen tezmer, tesselmad ayen tezmer. Terna kra, tuɣ isem n Sœur de Louis de Vincennes. Ur tessaɣzef ara taswiɛt, tefka amḍiq deg wul-is i yidles amaziɣ, akken daɣen ula d imaziɣen ldin-as-d, gren-as-d iɣallen. Seg useggas 1940 armi d 1970, tezdi, terna tekki ɣer uheyyi n tesɣunt F.D.B. (Fichiers Documentation Berbère) ɣer yidis n Jean-Marie Dallet.
Mi tedder kra tallit gar lxalat n tudrin n Leqbayel, teẓra amek nḥafent, teddem rray ad teldi aɣsur amaziɣ n uselmed i teḥdayin (Centre d’Etudes Berbères Feminins, C.E.B.F). Tebda-tt deg taddart Waɣzzen deg temnaḍt n At Mengellat, umbeɛd taẓ ɣer Tizi Wezzu, akken ɣer taggara ad d-taf amḍiq di Larebɛa Nat Iraten. Sœur Madeleine, seg tid iḥemlen idles. Anagar i tebda tettaɣ aẓar deg tudrin d yidurar n Leqbayel, tebda tlemmed tutlayt taqbaylit. Γer useggas 1949, tesɛedda terbeḥ akayad n tutlayt tamaziɣt, mi zrin 2 yiseggasen, tekka-ten deg Tunes, tuɣal-d tesɛedda terbeḥ aselkin (le Diplôme) n tutlayt tamaziɣt deg la Faculté n Lezzayer tamaneɣt.
Mi d-tuɣal ɣer uxeddim, teslul-d yiwet n terbaɛt ideg kkint lxalat d tifransiyin akked lxalat tiqbayliyin, tid i tessendah ɣer ulqaḍ d tira n yisefra, tamedyazt, timucuha d lɛadat tiqbayliyin. Imar yakan Sœur Madeleine, twala lexsara ara d-tesseggri lɛada timawit ma ur sen-nettwalleh ɣer uḥraz-nsent s tira.
Amagrad amezwaru tura-t ɣef lɛadat n Leqbayel, deg useggas 1947. Nnig n yimagraden i tura deg tesɣunt F.D.B, terna tessufeɣ-d sin n yedlisen ɣef yilugan n tira n tmaziɣt. Akken daɣen i d-tesnulfa, nettat akked Sœur Lucienne Brousse, timsirin i uselmed n tutlayt tamaziɣt yuɣen isem Tizi Wuccen, i d-yesiẓreg Salem Caker deg useggas 2000.
Γer yiseggasen imezwura n temrawt 1970, terza-d ɣer Bgayet, anda tettkellef s lecɣal n udawi. Hah d aselmed n tiyiti n tsegnatin, hah d aswilleh ɣef waman, … Ulac win ur tt-id-yemyagren ula d tikelt teṭṭef abrid s tazzla, ɣef uḍar, seg temdint armi d uxxam-is deg lḥuma Iḥeddaden. Tuɣal taqbaylit gar teqbayliyin. « Yefka-yas Rebbi lhiba. Ayen tesɛa tebḍa-t d wid i as-yezzin. Mi ara tleḥḥu deg yiberdan n temdint Bgayet, anda tekka qrib 20 yiseggasen, ur tferqeḍ gar-as d teqbaylit. » D tameṭṭut mm sser yekmel.
Sœur Madeleine, seg tid yusmen, seg tid i d-yečča wul-nsent akken ad d-skeflent idles, ur izedder deg tattut. Tcemmer ɣef yiɣallen-is, tebda anadi ɣef yidles d tutlayt tamaziɣt.
Seg teḥdayt ɣer tmeṭṭut, seg umɣar ɣer temɣart, tettḥawac-d ayen tezmer d lɛadat d yimeslayen n tmaziɣt, wid i d-tettarra d imagraden neɣ d tiktabin.
Ass 30 meɣres aseggas 1995, ɣef tmeɣra n umulli w-50 n INALCO, tettunefk tazalɣi (medaille) n yiseɣ i Sœur Madeleine, ɣef leqdic akk teqdec ɣef tmaziɣt.
Tekka qrib aseggas deg sbiṭar di Lpari, uqbel ad tt-id-yeɛnan lajel, ad tens ass n 7 ctenber 2002.
Ayen tessarem, tura-t deg tebratt i tura, ass n 27 dujember 1993 : « Riɣ, a win yufan, akken i d-yerna wass, taqbaylit ad tuɣal d alag n tarwa-s, mačči d iberraniyen ara yarun fell-as. »
Ayen akk i d-teseẓreg s teqbaylit :
Kra n lemtul (1946) ;
Aqcic yumnen yella Rebbi di mkul mkan (1946) ;
Tajmaɛt (1946) ;
Tamɛayt n bu yedmim (1948) ;
Zzwaǧ di tmurt n Leqbayel (1960) ;
Aselmed n tutlayt tamaziɣt (1960) ;
Adeqqi deg At Smaɛil-Ǧerǧer (1971).
Mohand Ait Ighil


c: text/html

text:
Bernardo Atxaga
Bernardo Atxaga, isem-is n tidett Joseba Irazu, yernu ilul-d di 1951 di temdint n Asteasu, di temnaḍt n Guipuzcoa, di Tmurt n Yibaskiyen n wenẓul, di Spenyul. Atxaga ay yeɣran tussniwin tudmisin (sciences économiques) di tesdawit, yeqdec azal n ḥdac wagguren di tbanka di temdint n San Sebastian. Sakin, yuɣal ɣer tesdawit akken ad iɣer tasnagayt u seg yimir-n ay yekcem s amḍal n tira akken ad yuɣal d yiwen seg yimura imeqqranen n tutlayt tabaskit akk d tespenyulit.
Adlis amezwaru ay d-yessuffeɣ d ammud n yisefra umi isemma Ziutateak (timdinin), yura-t di 1976, yernu sin n yiseggasen sakin, yerna yessuffeɣ-d ammud nniḍen n yisefra, Etiopia, d win i yes ay ibeddel si lqaɛa tamedyazt tabaskit u yerbeḥ-d fell-as arraz n wezɣan (prix de la critique) aspenyuli. Ikemmel dɣa seg yimir-n yettaru, u di ɛecrin n yiseggasen-nni ay d-iḍefren, yessuffeɣ-d ugar n ɛecrin n yedlisen n tsekla i yigerdan akk d yelmeẓyen, am wakken ay yura imsuyas i waṭas n tesgilin n rr'adyu akk d tceqfatin n umezgun. Atxaga yesɛa diɣ assaɣ iǧehden akk d uẓawan abaski imi ay yura acḥal n tezlatin s tutlayt-is.
D acu kan, tamelt-yines tameqqrant deg wemḍal n tsekla yekseb-itt-id s wungalen-is i yes ay yuɣal yettwassen akk deg wemḍal ladɣa imi ay ten-id-ssuqlen ɣer waṭas n tutlayin. Ungal amenzu ay yura, "Bi anai" (Sin watmaten) yerbeḥ-d yis-s Atxaga arraz n wezɣan i tikkelt tis snat di 1985. R'ebɛa n yiseggasen sakin, di 1988, yessuffeɣ-d Atxaga ungal-is ay ifazen akk, Obabakoak (at Obaba), d win i ɣef d-yerbeḥ Arraz Aɣelnaw n Tsekla (Primio Nacional de Literatura) n Spenyul u yella-d d amaru abaski amenzu ara d-irebḥen arraz-agi, am wakken ay d-yerbeḥ diɣ fell-as arraz n wedlis abaski, Euskadi, akk d warraz n wezɣan aspenyuli i tikkelt tis tlata. Obabakoak nzan seg-s 30.000 n wudmawen. Si ger yedlisen nniḍen ay yettwassnen ay d-yessuffeɣ Atxaga, nezmer ad d-nebder "Tamurt n Yibaskiyen akk d Yedles neɣ mi ara d-yaki yinisi", "Anẓad ay d-yemɣin deg yiles" akk d yiwen n wedlis i yigerdan isem-is "Shola akk d yilfan". Si melmi kan, yerna yessuffeɣ-d daɣen sin yedlisen s wazal-nsen, "Argaz awḥid" akk d "Igenwan-nni". Tirawt n Bernardo Atxaga d tin i deg texleḍ tsekla tamaynut n wass-a akk d tsekla tamsilawt ay d-yettmeslayen ɣef tɣawsiwin akken llant di tudert, ama lhant, ama d iri-tent. Deg wungalen-is, Atxaga yettban-d seg wid yekkaten ɣef ugama yernu udmawen d wid ay d-yeddem seg wegdud abaski ara yettqabalen lehmum n tmetti n tallit-agi-nneɣ. Yuɣ lḥal, werǧin yenwi Atxaga d akken ad d-yaweḍ wass i deg ara yuɣal yisem-is mechur' am wass-a, yernu kra ttxemmimen, qqaren-as d akken Bernardo Atxaga yessaweḍ ad as-d-yerr ttar' i tutlayt tabaskit, ay yettwaḥeqren acḥal, imi ass-a tewweḍ Madrid alammi ay testeɛr'ef s yiwen n umara d Abaski.
Tamselyut[beddel | edit source]
- imedyazen sɣur Omar MOUFFOK

robotstxt: allowed

filter: keep


text:
| |
D tidet a mass ferhet, tamurt n leqbayel tewse3, d timanit kan i d abrid yessufu&en &er tafat, d lawan, d lwaqt i wakken yal yiwen ad yexdem,ad yekrez, ad yenqec, ad yezre3 tibhirt-is, lemmer d nekk, ne& lemmer lehkem deg ufus-iw, tamurt n leqbayel iwakken ad d-kecmen wa3raben &er-s, ilaq-asen "un visa", ilaq da& ad issinen taqbaylit ma yella d ixeddamen &er leqbayel, akka i d tifrat-is
Ma d kecc a mass menguellet, ccukke& ula d kecc te3yid deg wa3raben d wayen i k-icudden &er-sen, alors awi-ya&-d yiwet n tezlitt &ef timunent, u tefkedh-a& lahna ur ttara ara iman-ik d abujad ur nessin a win ur nessin d acu i d ajradh n wa3raben.
Tanemmirt-iwen.
ur cekk iw ara yemgared deg aṭas Lunis akked d Ferḥat deg yifyar-agi. Lunis yeqqar-d d akken ayla n leqbayel yemeçç sYur iedawen n taqbaylit, Ferḥat yeqqar imi akka d lawan a nefrut d yiman nneY wa ad s nneg nekwa i timadit nneY.
i limer a nuYal ad -asen nessel i kra d nnan imedyazen nneY Yef ayen yeeanan yakk anect-a?
matub netta yeqqar;
d lawan a ncerreg tamurt!
leqbaeyl d waeraben mačči d atamaten
walit anwi isen dewren/ d atamten naY d at lexla
uyumi tudert ma ulac ikk?ihi d’waggi kkan id asetqsi,aqjun yeseglaf,azger yeserugmut,ikerri yesvaevue,babaghayu yetteawad lehdur,cenuy-as ayen ik yehwan,s yal tutlayt ik yehwan,ad aket-id yelles,ihi nekkwn s’leqvail macci d les babaghayus.nesea tutlayt nnegh am kra id yexleq yellu gher dunit.
Tanmirt-nwen ay-atmaten ef leqdic agui igguerzen, tutlayt engh astidir skud mazal lan wid ast-yesadren, attas ig-ghilen nef-cel znadh negh yefla ytita.....tanmirt itekelt inidhen.
Je ne peux pas me passer de vous remercier pour tout le travail que vous faites en faveur de notre culture, j’aime bien ce site je lui souhaite une longue, c’est la seule manière de faire vivre encore notre culture, il faut la cultiver.
d amcum Lewnis anda ilaq a d-yini dda Ferḥat yenna-d dda Yusef ahat akken ur tt-yesfiqayi ara aṭas...
Lunis d amcum? deg isfera d tidett. lama3ni ilaq a neslqey tamughli deg temedayezt-is akken kra yella d awehi gher timadit-nnegh ad yufrar?
ferhat yenna-s Lunis daghen, ma3na asteqsi: wis ma llan dis isselan?
ih dayen yellan. la preuve: deg usefru-agi n Lewnis, akken yettfaka yisem i yettfaka le couplet.
exemple: anda yeqqar "dda yidir", attwal-idh le couplet nni yakk yettfaka s " ir ". kif kif di les couplets nni nnidhen. maca di le couplet-agi anda yettmeslay i ferhat, ghas ma isem d "dda yusef", le couplet yettfaka yakk s " at "... ferhat.
walit kan l’art !!!
3jeb !
Azul,
D’acu yelhan deg umyarad agi ger ssin imedyazen imeqranen n tmurt leqvayel, ulac rregmat, ulac amenuɣ! kul wa yenn-ad tamuɣl-is! akka iglaq anelemed ma yella nemxalaf deg tiktiwin.
A Dda Lewnis
Afennan mi yewwed ar lhedd-is
Iqqar-d "n’importe quoi"
Zik di zzman-is
Mi nesla i ssut-is
Xas nfud amzun neswa
Tura mi ibeddel idis
Izzenz nnif-is
Isreâreâ akken i s-yehwa
ihi ghef akken fehemegh, Lunis yewwed lhed-is!
da cu akka ila d teqqerd ay amddakkel?
tabet iman-ik!
win ur nessin ad immeyyez ula t yewwin ad inneggez.
tigejdit n teskla am lunis yewwed gehr lhed-is???
tzemred ad tinnid ur t wufeq-agh ara, la3ni akken ad tinndih lunis izenz nnif-is waqil d regmat ay ameddakkel.
a3ni s wencta ara nebnu lasel? s waghdel nkra n urgaz i tefka tamurt n leqbayel? ar melmi ara d ,effegh di tigi?
awal gher ghurek!
Azul a Ḥamid
Tidmi-w nek: Lewnis d amedyaz ameqran, d yiwen si tgejda n tmedyazt taqvaylit am akka d-tenniḍ (mači n tsekla, tasekla deg-s daɣen tiwṣatin nniḍen...). Maca tidet kan ttwaliɣ tasertit d ayen i t-yexḍan. Yelmed di lakul n ddunit, yeẓwer di tfiluzufit n tmeddurt, tamedyazt-is teṭṭeḍ deg yedmaren n teqvaylit, maca tasertit (neɣ ahat ula d annaren nniḍen n tussna) d ayen i t-yexḍan.
Tagi ur tt-walaY ara a Lmuyyud :) Tanemmirt-ik yemden !
Niqal ur umineY ara s wayen akka yella deg uskasi-ya ger Umengellat d Ferḥat m’akka walleY ayen d-refdeḍ akka yekkes ccek-nni !
C’Yal agui id gerzem aka twalixt s tmuYli nnidden. Tura ibaned lhal belli nezgar akin i cwal gwi nnuY tanumi. Imedyazen neY imdanen nniden zemren ad meslayen, kul yiwen ad yini neY ad isbayen tamuYlis m bla ma yiweted g wayed. M ulac yir awal, yi bwas tidet ad te feY, tadukli attili. SsarameY att kemal akka ger zzat.
tanmirt
azul
win i tent-yughen yessehsab i tnekra
win ibe3den yessehsab i lqima n tegmatt
ihi ad ikemmel umennugh a ferhat..
Sin yergazen, snat n tmughliwin. Limer ufigh ad yilli Umengellat ar tama nnegh, ar tama n Ferh’at maca ma ibgha akken nnid’en ulac gher-s. Akka i d tugdut akka i d tilelli.
Nekwni s Igawawen, nefka azal i umgired. Si zik di tejmaât akken ibgha yiwen i nett’eq. Ayen is ihwan ad t-yenni. Ass-a tewwed’-d tizi n leh’ris, tura imi at’as seg nnegh i ibd’an atan awen-d-awigh yiwet n tmacahutt id-ih’ka Umengellat (akken d-inna yiwen umeddakul-iw):
teddun sin yergazen u zr’an sin yergazen nnid’en teddun ghur-sen. Int’eq yiwen seg-sen ar wayed’ inna yas: eh! eyyagh a nerwel! Nutni di sin nekwni iman-nnegh!
Dighen netta ahat akka igh-ted’ra. Maca akken ibghu yili ad inigh tudert i tlelli ama tedda-yi di lebghi ama tedda-yi di neqqwma.
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
« Madrus » : d ungal yebdan seg tagara n wungal-nniḍen. Ungal yeẓdan am uɛlaw n yemma jidda. Tamacahutt yessawalen ɣer truẓi n leqyud, ɣer uḥemmel n yiman, ɣer tlelli n wemdan acku amyaru iwala belli: “Nekkni d aklan n tallit-a ideg id-negra, akaln zik xeddmen baṭel rennun-asen tiyita, tura aklan xeddmen s yidrimen txuṣṣ-iten kan tyita, macca akli d akli, mačči d tadrimt ara t-irren d ilelli.”
Amyaru, deg ungal-agi, yefka azal d ameqran i usentel n ugama, yessenqed deg-s timetti, yewwet-d ɣef mehmel yuɣen tudrin akked temdinin-nneɣ, acku : “ Deg iberdan inijjel iẓḍa-d imnaṛen, (...) Tineqlin qqurent, amzun ikcem-itent ddɣel n yimdanen(...). Iɣezran d imɣulluyen, jeɣmen aman yetturugen zik deg-sen, amer ad ten-swen wat taddart(...)”
Madrus , d aqbayli am iqbayliyen meṛṛa, d acu kan netta yuki-as i teswiɛt, d win yesneqden timetti-s, ɣef aya i yuɣal di rrif, wissen ma d netta i iɛezlen iman-is neɣ d at taddart it-iɛezlen? Yak qqaren wat zik “D ikerri yeḥlan id-ggaren medden d asfel”, akka i nuɣ tannumi di tmetti-nneɣ.
Tamacahut temcubbak di tayeḍ. Ungal yebna amzun d tirekkabin; seg teqsḍt n Madrus, nekcem deg tin n Ḥiduc meskin. Acḥal yewɛer lɛar ɣef win it-ibubben : “Ḥiduc meskin (...), yegra-d gar-as d yiman-is, gar nndama ittazun deg-s trennu akked wayen yexdem.(...)”. Ḥiduc ameksa ibabb lɛaṛ ur as-yezmir, lamabaɛda di tmetti-nneɣ. Madrus yeḍḥa-d d anagi n zman deg yettidir, d amyaru-nni yettarun i wid yugin ad t-ɣeṛen. Yaḍḥa-d am win ičeṭṭḥen i uderɣal. Wissen acuɣer ulac win it-ifehmen? Madrus yesɛa tiririt i tuttra-agi, yeẓra d akken wid-nni wumi yettaru s teqbaylit: “ ur qqaren, ur ttarun, ur ẓrin, ur walan, ad rnun ad uɣalen d ugur i wid ittarun.(...)” Am akken is-yenna uneɣrim-nni : “Taqbaylit telha kan i cḍeḥ”. Imdanen yerḥaten cci, yal wa yettnadi ad iɛemmer lǧib-is. Tehrura tmetti. Madrus yečča-t wul-is, maca ur yezmir i wacemma, yeḍḥa-d yettawi lewhi s wallen. Ḥala di tira i yettaf lbenna n tudert. D aya i wumi yezmer: Tira.
Madrus d win yettidiren akked iwudam (personnages) id-yeslal netta s timmad-is deg ungalen-is, yid-sen kan i yufa lebɣi-s, acku d netta iten-id-islalen, tikwal tefɣen-d maḍi ɣer-s: “ Iɛeqqel yalk iwudam-is yiwen yiwen, d netta i asen-isselsen, i asen-yeldin allen, d netta i ten-isnuɣen, i ten-iseḍsen, i ten-iskerkeren, i ten issulin, i ten-iṣṣubben, wa yefka-as, wa yekkes-as.” Akka i d liḥala n umyaru aqbayli meskin, weḥd-s kan i iqubel tallit, d netta kan i yeẓran belli taqbaylit t-teddu ɣer nnger, ɣef aya i yečča aksum-is iwakken ad d-yeǧǧ xarsum tubbit seg tutlayt-is i tsutwin id-iteddun. D tagi i d liḥala n Madrus.
Taqṣit tettkemil, ineḍruyen cudden wa ɣer wa, amzun d azrar. Madrus yuɣal ula d netta d awadem (personnage) i tudert, tekkes-as imru, tuɣal d nettat i yettarun, ɣer-s id-yeggra lbext n Madrus, turar yis-s am akken yurar netta s iwudam n wungal-is. Yal imeɣri n wungal-agi ad iḥus belli ula d netta ziɣ d awadem di tudert, yal yiwen yesɛa tamlilt (rôle) ara yurar deg tmacahutt n tudert-is. Deg ungal-agi n Murad Irnaten awadem “Madrus” ur iban d amyaru n wungalen-is neɣ d awadem deg ungalen-is, yella deg-sen i ssin. Ayagi d ayen yefkan cbaḥa i tmacahut-agi n Madrus. Ulac win ur yeddiren tamacahut n Madrus. Madrus de keč, de kem, d nek, d nekkni meṛṛa...Madrus ayen id-nenna fell-as drus! Mači dru is-yeḍran meskin i Madrus... Ungal d win yebnan ɣef uwadem agejdan (personnage principale) « Madrus », adeg (espace) deg d-llan ineḍruyen: d tamurt. Ungal-agi d win deg yella cwiṭ n uferriɣ (fiction) akked waṭṭas n tillawt. Aglam (description) yugten deg-s d win n tmurt n iqbayliyen akked tneẓruft n itargiyen. Yella-d deg-s daɣen waṭṭas n urwas uqlib (parodie) labaɛda di tmacahut-nni n Ḥiduc. Xas tamacahut tebna akken iwata, maca allant-d kra n tucḍiwin mi-d-tella tyita ɣef unasiw (clavier) n uselkim. A wi yufan ad d-yili useqqamu n useɣti n teqbaylit (comté de relecture et de correction) iwakken ad neg talast i tucḍiwin-agi.
Sɣur: Marzuq Uccen


text:
Atletaẓri
Atletaẓri (s tefrensist: athlétisme), d addal (neɣ d tagrawt n waddalen) aydeg ttilint aṭas n temsizzlin yemgerraden aydeg tella tazzla, aneggez neɣ azelli (aḍegger).
Deg wenrar anda ay tturaren atletaẓri, iri n wenrar sseqdacen-t i tazzla, ma d talemmast n wenrar sseqdacen-t i uneggez ed uzelli. Llan daɣen waddalen niḍen n atletaẓri ur ten-tturaren deg wenrar-nni, wanag beṛṛa i wenrar (am temsizzelt n ugama ed umaraṭun). Atletaẓri d yiwen seg waddalen imeqranen n Wuraren Ulimpiyen. Deg umur ameqran seg waddalen n atletaẓri, yal anaddal yetturar i yiman-nnes, yerna deg temsizzlin, yiwen kan n wemdan ay irebbḥen. Gar waddalen n tazzla, tella temsizzelt taruradt, timsizzelt n umedwel ed temsizzelt n yifergan. Addalen n uneggez yella deg-sen uneggez aɣezfan, aneggez aɛlayan ed uneggez s tɣanimt. Deg waddalen n uzelli, yella uzelli n tefḍist, azelli n wextuc akked uzelli n uḍebsi. Llan daɣen waddalen n atletaẓri aydeg sdukkulen ugar n yiwen n waddal, am uhiptatlun (aydeg anaddal yettekkay deg temsizzelt aydeg ara yurar 5 n waddalen) neɣ adikatlun (10 n waddalen).


text:
Lhewwari Ɛeddi
Lhewwari Ɛeddi (neɣ Addi Lahouari) d amusnaw n tussna n tmetti, tura d aselmad deg uɣerbaz n tizrawt n tsertit n Lyon di Franṣa. Illul di 21 ibrir 1949 di Wehran. Yura aṭas n yeḍrisen d tizrawt af tsertit amek i tleḥu di Lezzayer. Gar-asen(t): De l’Algérie pré-coloniale à l’Algérie coloniale (1985), L’impasse du populisme (1990), d L’Algérie et la démocratie (1994).
Lhewwari Ɛeddi yettwasen imi yella d bab n wawal-agi regression féconde i yeqqimen deg umezruy, af wayen i yeḍran di Lezzayer di temrawt taberkant n iseggasen 90.


text:
Masin U Harun
Masin u Harun, isem-is unṣib Mohamed Harun, yella d yiwen n imeɣnasen imezwura ɣef tamentilt n Imaziɣen di Lezzayer. Iluled ass deg Tifrit, Aqbu (Vgayet). Yemmut ass .
Tameddurt[beddel | edit source]
Iluled ass 13 n yebrir di Tifrit, taɣiwant n Aqvu di agezdu n Vgayet. Vava-s, taselfest-is : Sergent Tahar, i llan d-afesyan n Taslullit TaYelnawt (ALN) yemmut di amennuɣ deg 1958. Yemma-s tella d tasakrart asmi tella ṭrad n lezzayer, ttawi učči i iserdasen. Temmut di tamedrit n uvrid asmi t-ṛuh a t-ẓeṛ mmis (Masin) di lḥebs aseggwas n 1976.
Amennuɣ-is[beddel | edit source]
I vdu amennuɣ-is (tazwara d-amennuɣ n-tamagit) am ccix n aɣerbaz di tasenawit n Tadelles (Dellys). Dinna,yereḍ ad immeslay inelmaden ɣef tamentilt n Imaziɣen. Imadhalen (iselmaden iverraniyen) imasriyen nejmaeen iwakken ad creḍen tasuffeɣit-is seg tasenawit.
Sakin, s Smaɛil Meǧeber uk d-imeɣnasen nniḍen, ittekki i tuffɣa n tisɣuntin "Itij" d "Taftilt" s-tutlayt tamaziɣt. Imeɣnasen i tweṭṭefen s tisɣuntin agi, Agezdu n Umel d Taɣlist (DRS) atni ccegaɛ ar lḥebs. Lamaɛna ur ṭṭinezen ara iɣilen axatar, ciṭ ussan ig ɛeddan, sekkeren-d Tuddsa n Tizmerin Timaziɣin (OFB) d tasɣunt "Atmaten" ig qqenen s tuddsa nni. Segmi, Masin U Harun d-imdukkal-is sɣeren amennuɣ nsen.
Ass 3 n yennayer 1976, tafezwayt ṭṭeṛḍeqed g-uxxam n-uɣmis El Moudjahid tayeḍ deg axxam uṣaḍuf n userdas di Cirta. Ḥusin Cradi d Masin U Harun i sersen tifezwaytin nni. Tafezwayt nniḍen telaq at ṭṭeṛḍeqed deg axxam uṣaḍuf n userdas di Wahran, lamaɛna Agezdu n Umel d Taɣlist yeṭṭef Smaɛil Meǧeber uqvel ad yexdem tiluf-as.


text:
Ameqqran Agawa
Amuqran Agawa d yiwen n uccanay n ccna adiyani (Ameddaḥ), yettwasen aṭas aṭas deg tmurt n Leqbayel.
Tameddurt-is[beddel | edit source]
Isem-is n tidett Waɛli Muḥend Amuqran. Illul deg taddart n At Aṭṭeli deg tama n At Yiraten deg usegwas n 1926. Yemmut deg usegwas n 2009.
Yebda abrid-is di ccna deg temdint n Bgayet, dYa di Rradyu n Bgayet yeldin deg usegwas n 1946 i yebda icennun.
Tizlatin-is[beddel | edit source]
- Llaḥ llaḥ ideflawen, ṣṣelaḥ Igawawen
- Larbɛa n At Yiraten
- Ig aɛzrir yissem-ik a llaḥ
- Ay ul-iw utub
- Arsul llaḥ
- Akka id zzman
- A nnbi nnaY
- Ilaq ad necfu
- Ilaq ad nfekkar


text:
1 yennayer
Tasimirt tasentalt
Inmudag • Firrubiar • Addalen
Tamekfadut d usaru yuniɣ • Disney
Tizegziltin / Ẓeṛ daɣen
- (° 1852) = yellul deg 1852
- (∩ 1885) = yemmut deg 1885
- a.s. = tafada julien
- n.s. = tafada n grigurian
- Tafada
- Tafada tafdit
- Umuɣ n tafada
Ass 1ru yennayer d-ass amezwaru n useggwas. Llan 364 wussan deffir-es ar taggara n useggas, 365 ma d-aseggwas bisekstil.
Tidyanin[beddel]
Timiḍi Iru uq. S.Ɛ.[beddel]
Timiḍi wisV[beddel]
Timiḍi wisXX[beddel]
Timiḍi wisXXI[beddel]
- 2001 : Tamurt n Grik tekcem di taɣzut euro.
- 2002 :
- idrimen n euro kecmen ar tasnisnit deg 12 Iwunak imaslaḍen n Tadukli n Turuft.
- asermed nAmtawa Igenni yeldin i ḍmen taɛessast n igenni deg akkw akal n Iwunak imasladen.
- 2003 : Luiz Inácio Lula da Silva, neɣ Lula, yuɣaled d-aselway amezwaru n uẓelmaḍ (akabar aserti) di Brazil.
- 2007 :
- Bulgaria akkw d Rumania kecment deg Tadukli n Turuft.
- Slubenia t-sedda taɣzut euro.
- Ban Ki-moon akuryan n wenẓul, yuɣal amaray amatu n Iɣlanen Yeddukklen amaynu deg ubeddel n Kofi Annan.
- 2008 : Tagduda n Cyprus akkw d Malt kecment deg taɣzut euro.
- 2009 :
- Slubakia tekcem deg taɣzut euro.
- asermed n ugzam udbil amaynu n Grunland.
- 2010 : Tamurt n Spenyul t-dem taselwit n Turuft.
- 2011 :
- Estunia tekcem deg taɣzut euro.
- tinṭagin timaynutin mgal imasiḥiyen, tikkelt agi di Maṣaṛ. Aremmaɣ ineslem i nǧee 21 yemmuten dɣa 79 imugas zdat taglizt takaṭulit kupt n Alexandrie[1].


text:
Bible verses about "agnostics" | Kabyle
46
Imiren widak-agi ad kecmen ɣer lɛiqab ur nfennu, ma d iḥeqqiyen ad kecmen ɣer tudert n dayem!
4
Ma d wid i d-yusan ɣer tafat, i gessefhem Ṛṛuḥ iqedsen, i gɛerḍen lbaṛakat n Ṛebbi,
5
lbenna n wawal-is akk-d tezmert n ddunit i d-iteddun,
6
ma yella ṭṭaxṛen i webrid n Ṛebbi ulamek ara d-uɣalen imi țɛawaden asemmeṛ i Mmi-s n Ṛebbi, sseɣlayen di lqima-s zdat yemdanen.
31
Sidna Ɛisa yenna i wat Isṛail i gumnen yis : Ma teṭṭfem s tideț deg awal-iw aț-țilim d inelmaden-iw n ṣṣeḥ.
32
Aț-țissinem tideț, tideț ara kkun isuffɣen ɣer tlelli.
20
Seg wasmi i d-yexleq ddunit, ayen akk yeffren ɣef wallen, nețwali-t di lecɣal-is; nezmer a neɛqel belli d nețța kan i d Ṛebbi yesɛan tazmert ur nfennu; daymi wigi ulac fell-asen ssmaḥ.
17
S wakka liman ițțas-ed seg wayen i nsell yeɛnan awal n Lmasiḥ.
21
Meɛna meyzet, qeblet ayen yelhan,
22
ḥadret iman-nwen ɣef wayen n diri.
2
Ur țɛanadet ara lǧil-agi n tura, meɛna ǧǧet Sidi Ṛebbi ad ibeddel ixemmimen-nwen d lɛeqliya-nwen iwakken aț-țissinem lebɣi-ines : ayen yelhan, ayen yeṣfan ur nesɛi lɛib, d wayen akk i t-iɛeǧben.
18
Sidi Ṛebbi ițbeggin-ed urrif-is seg igenni ɣef ddnub d cceṛ n yemdanen i gețɣummun lḥeqq s lbaṭel;
19
axaṭer ayen akk i glaqen a t-issinen ɣef Sidi Ṛebbi, ẓran-t; d Ṛebbi s yiman-is i sen-t-id isbeggnen.
20
Seg wasmi i d-yexleq ddunit, ayen akk yeffren ɣef wallen, nețwali-t di lecɣal-is; nezmer a neɛqel belli d nețța kan i d Ṛebbi yesɛan tazmert ur nfennu; daymi wigi ulac fell-asen ssmaḥ.
Topical data is from OpenBible.info, retrieved November 11, 2013, and licensed under a Creative Commons Attribution License.


text:
Isem-is inuda-d merra timura. YuYal d ayla n talsa. Yid-s, yewwi isem amaziY, s teqvaylit yessa-t di yal tiYmert n umaḍal. Win i k-yennan sanda tleḥḥuḍ, inas"nekk d amaziY". Zik i d-iveggen taqvaylit: Yemla-yaY-d amek ara nili di lisser: "win i k-yennan d acu i d tafat, inas: d iYallen yedduklen". Asirem i t-izedYen, yugar tizzeYzeYt n icinga n tudert: Yenjeṛ avrid n tegrawla i tsutwin ara d-yalin: Ur yeǧǧi yiwet, yenna-tent-id merra. Yal tizlitt d tamsirt. Yal asurif yedda, yelḥa-t Yef tutlayt-is. Yedder i weYref-is. Yefka tudert-is d asfel akken ad yefssu ujeǧǧig n tlelli. 15 iseggasen degmi t-cleqfen wid ineqqen asirem, ur d-ivan ara wi yellan deffir tmenYiwt-is. Anda ulac tidett d teYdemt ulac talwit. Wid yenYan Lwennas, ad d-vanen ass-a neY azekka. Ur zmiren ara ad rewlen sdat n umezruy. Annect tevYu tekk-it, ayen zerɛen ad t-megren. Ulac lettkal Yef udavu azzayri ur ntekkes Yef tidett taduli acku seg-s ar ghur-s. Ulamek ara neccekti i win i aY-yewwten. Ass-mi ara ncerreg tamurt, d aYref aqvayli ara icaxen Yef yiman-is, imir-nni, tidett anda tella ad d-tvan: ma di tmurt ad d-tekfel, ma deg yigenni ad d-teYli. Aggad i t-yenYan, ur wwiḍen ara iswi-nnsen. Lwennas yekka-d nnig tatut, ur as tezmir ara lmut. Yeswa adrar s idammen-is, xas tafekka-s ddaw tmedlin, ṣṣut-is ad yebbaɛzeq i levda. Buɛziz u Cebbi
Yecna akeffir-nneY, yessefra aYilif-nneY, yessemYer deg yiseY-nneY, yefka afud i umennuY-nneY, icebbeḥ tajaddit-nneY. Am wakken yessider tinekkit-nneY ara yidir deg wul n tmazYa ur t-ntettu ara. Ad d-yeqqim d yiwet gar tqucac n umezruy amaziY.
Lwennas yedder d ilelli, yugi lqid n udavu amesvaṭli. Aḍar-is inuda akal aqvayli, yezreɛ deg-s asirem n tlelli :
zigh mačči d targit ivan-d yisem-im.
Xas neqḍen acḥal d itri, igenni ur inegger ara.
Ddwa-s ad ncerreg tamurt.
Isem-is inuda-d merra timura. YuYal d ayla n talsa. Yid-s, yewwi isem amaziY, s teqvaylit yessa-t di yal tiYmert n umaḍal.
Win i k-yennan sanda tleḥḥuḍ, inas"nekk d amaziY".
Zik i d-iveggen taqvaylit:
Yemla-yaY-d amek ara nili di lisser: "win i k-yennan d acu i d tafat, inas: d iYallen yedduklen".
Asirem i t-izedYen, yugar tizzeYzeYt n icinga n tudert:
Yenjeṛ avrid n tegrawla i tsutwin ara d-yalin:
Ur yeǧǧi yiwet, yenna-tent-id merra. Yal tizlitt d tamsirt. Yal asurif yedda, yelḥa-t Yef tutlayt-is. Yedder i weYref-is. Yefka tudert-is d asfel akken ad yefssu ujeǧǧig n tlelli.
15 iseggasen degmi t-cleqfen wid ineqqen asirem, ur d-ivan ara wi yellan deffir tmenYiwt-is. Anda ulac tidett d teYdemt ulac talwit. Wid yenYan Lwennas, ad d-vanen ass-a neY azekka. Ur zmiren ara ad rewlen sdat n umezruy. Annect tevYu tekk-it, ayen zerɛen ad t-megren.
Ulac lettkal Yef udavu azzayri ur ntekkes Yef tidett taduli acku seg-s ar ghur-s. Ulamek ara neccekti i win i aY-yewwten. Ass-mi ara ncerreg tamurt, d aYref aqvayli ara icaxen Yef yiman-is, imir-nni, tidett anda tella ad d-tvan: ma di tmurt ad d-tekfel, ma deg yigenni ad d-teYli.
Aggad i t-yenYan, ur wwiḍen ara iswi-nnsen. Lwennas yekka-d nnig tatut, ur as tezmir ara lmut. Yeswa adrar s idammen-is, xas tafekka-s ddaw tmedlin, ṣṣut-is ad yebbaɛzeq i levda.
Buɛziz u Cebbi


text:
Aseggas ameggaz 2014 !
Deg ugani n unekcum n useggas nneY amaynut 2964 « tasekla.canalblog.com » ad tessaram i akk imeYriyen-is aseggas ameggaz 2014.
Ẓdeč d tweṭṭuft (taneqqist) - Jean de la Fontaine (Tas. Lounès Amziane)
Ẓdeč d tweṭṭuft
Kra i yekka unebdu
Ẓdeč tcennu tettiẓẓif.
Ma d asmi id-yezzi waḍu
N ccetwa, tḥuss-as i lḥif.
Ur tesɛi ula d tubbit
N yizi neɣ n yijirmeḍ
Ґer tweṭṭuft abrid tewwi-t.
S axxam-is mi akken tewweḍ,
Deg-s teḍleb areṭṭal
N kra n yiɛeqqayen n yirden.
Tewɛed-itt mi ara d-yuɣal
Lawan n tmegra ad d-wejden.
Yerna ad teṭṭef deg wawal;
Aɣram d ayen ara iziden.
D acu tessnem taweṭṭuft
Ur tḥemmel ara areṭṭal.
Tesseqsa-tt ɣef ssebba n taluft;
"D acu txedmeḍ deg uẓɣal?"
"Lliɣ cennuɣ am yiḍ am uzal
S ṭṭul ur ḥebbseɣ ara!"
"Tcennuḍ? iɛğeb-iyi lḥal,
Ihi kker ad tceḍḥeḍ tura!"
Ahcene Mariche : "Isefra-w ttlalen-d akk mebla ttiead, werğin qeṣdeɣ ad aruɣ asefru."
Tadiwennit akked Ahcene Mariche
Tasekla ablug : Teqqareḍ-d deg yiwen n yisefra-k : "Tamedyazt, d afus leggaɣen Iwi yebɣan leḥnana D tayet i iğehden Mi itt-tebɣiḍ tella D aɛekkaz qerriḥen I win yuklalen tiyita" Deg usefru-agi tkemmleḍ tenniḍ tamedyazt d ageṭṭum, d aɣerbaz, d lemri, d dduḥ, ... Seg wawalen-agi akk anwa deg-sen i inusben ugar tamedyazt-ik kečč ?
Ahcene Mariche : Tamedyazt-iw tesdukel akk allalen-agi d ttawilat-agi id-tenniḍ acku di yal asfru d acu ara tafeḍ neɣ ahat ad tafeḍ dduklen d kra. Imi yal asefru izen-is, d lebɣi i yellan deg-s. I yal tagnit ayen is-ilaqen d awal d ttawil akken ad naweḍ iswi.
ZIVKA, 27.5, ... wigi akk d tangalin (codes) swayes tesmelelliḍ imeɣriyen-ik. Ur ak-d-qqareɣ ad ten-id-tessegziḍ acku tagi d lbaḍna n umedyaz maca mmeslay-aneɣ-d kan fell-asen.
Yal amyaru, yal afennan yesea tangalin-is yerna yejmae sser nnsent. Nekki daɣen di tira-w ussant-d kra n tangalin mebla lebɣi-w ufant-d iman nsent deg yisefra-w ḥeyrent aṭas imeɣriyen-iw d wid i yeslan i tmedyazt-iw.
Aṭas n yisteqsiyen iyi-d-yusan ɣef tengalin-a acku ur d-ttğwabeɣ ara fell-asent imi bɣiɣ ad qqiment akken, yal yiwen akken ara tent-yefhem, d anamek ara sent-yefk. Tikwal deg tɣuri d unamek isent-ttaken yimeɣriyen, slalayen-iyi-d tahregt akken ad rnuɣ ad aruɣ, imi nekk werğin xemmmeɣ ar wayen iyi-d-qqaren deg yisefra-nni.
Ini-iyi-d ttxil-k anta tibernint ik-iɛelqen tazlagt n tikta ? Anwa ssellum ik-iweqmen tiderrit? Anta taɛezzult ik-id-yessakin deg yiḍ ? Anwa Valentin ik-yeqqnen ɣer usefru ?
Tuttra-agi ay ahbib tjemmel-d akk ayen id-ssazergeɣ. D tid-iw d tid nnwen iyi-ssawḍen ad cebkeɣ, ad zdeɣ awalen-iw wa ad ffɣen akka ala tent-tettwalim.
Yal izwel, taqsiḍt-is, tirmitt-is, d lawan deg id-ussan, acku enan-iyi enan-ken.
Tibernint-nni ssi laebaɣ di temẓi, teldi-iyi allen ad waliɣ taeezzult-iw. Deg umecwar n tudert-iw, ḥuzant-iyi tiderray ama mi laebaɣ ama deg umecwar n tayri, neɣ deg unadi n tidet neɣ di tussna.
Imi iḍ yettawi-d tifrat i tlufa d-yewwi wass, yal mi ara yeḥweṣ yiḍes, ad nekcem di tragit, d targit-nni iyi-d-yessakayen, ma d tilufa-w d nutenti i yettağan iḍ-iw yuki.
Tamsalt-iw d Valentintusa d war d tiead, beṛṛa n lawan, uriɣ asefru ya deg waggur n Meɣres 2001. Nekk d win yettaken azal meqqren i wemdan d yiḥulfan. Imdanen akk deg umaḍal sean azamul nnsen di tayri ayɣer ala ur ntegg ara azal i yizumal nneɣ deg tayri ula d nekni. D aya iy-d-yewwin tikti-a i uriɣ ɣef 3 n sbaḥ, anida rriɣ tajmilt i yal imaeecuqen n ddunit gliɣ-d swid nneɣ Lḥesnaoui d Faḍma, Caeban n uzegḍuf d Ḍrifa n ujajiḥ, akken id-skecmeɣ taqsiḍt-iw d Zivka imi ula d nekni n nẓef di tmurta deg yicangalen n timeti. D nekk i d amenzu i yuran ɣef tmeɣra n tayri di tmurt n leqbayel u seg imiren semman-as i tmeɣra-a « Sidi valentin » akken is-semmaɣ i usefru-inu.
Ammuden-iw llan deg-sen inilvan yak d d wakniwen. Yella wanda qqimeɣ qell n useggas gar-asen, yella wanida id-ssufɣeɣ sin wammuden ɣef tikkelt, akken id-ssufɣeɣ tlata wammuden ɣef tikkelt daɣen imi ssizrigeɣ-d s tlata n tutlayin : tamaziɣt , tafransist, taglizit.
Anda, melmi ḥemlen isefra n Ḥsen Marich ad d-lalen ?
Isefra-w ttlalen-d akk mebla ttiead, werğin qeṣdeɣ ad aruɣ asefru. Tuget deg-sen uriɣ-ten deg yiḍ, wiyiḍ di yal lweqt u deg wammuden-iw ineggura sseduyeɣ-d melmi, ɣef acḥal ssaea d wanida i uriɣ yal asefru.
Di yal tisemhay ttaruɣ acku deg unebdu qlil mi uriɣ isefra. Nekk d win i teddun di lebɣi i tehregt, werğin i nudaɣ fell-as. Uriɣ deg uxxam, deg ubriḍ, di lkar, deg uɣerbaz, rrif n lebḥer… yal mi d-yerza ad as-iniɣ ansuf, acku tikwal zegleɣ-tt mi ara iɣab yimru ar ɣur-i.
Imi iḍ-iw yuki deg-s id-ttcelqifeɣ tikta iyi-d-yettasen.
Anwa i d amdan amezwaru yeqqaren neɣ iwumi teqqareḍ isefra-inek ?
Yal tikelt mi ara iyi-d-tas tehregt, win yellan rrif-iw ad as-t-id-ɣreɣ. Tuget deg-sen qqareɣ-ten-id i tmeṭṭut-iw akken mazal-iten ttfuṛun. Ma d iberra i lliɣ d leḥbab-iw; deg-sen idir bellali, akli boutiche, lounes amziane, douki rachid…
D acu tettheggiḍ ad d-tessufɣeḍ akka ar sdat ama d tamedyazt ama d ayen nniḍen ?
Akufi-w yeččur d isenfaṛen, acku wid id-heggaɣ d kra n wammuden, d sin n les cd n yisefra-w s lmusiqa.
Ad ssufɣeɣ tasuqilt n « taeezzult-iw » ɣer taerabt id-yessuqel Abdelkader Abdi. Tassuqilt n « tibernint d ssellum » ɣer teglizit id-tessuqel temsiwt Camelia Benmammar yak d tasuqilt n « tazlagt n tikta » ɣer tefransist id-yessuqel Idir Bellali.
Akken daɣen ad rreɣ s lmusiqa isefra inu i yellan deg wammud-iw « tiderray » i yesean 33 n yisefra. Ad rnuɣ daɣen cd nniḍen i yisefra-w yellan deg wammud « tibernint d ssellum » yesean 44 n isefra.
Mazal daɣen ad eiwdeɣ ad ssufɣeɣ ammuden-iw yekfan di ssuq imi aṭas n yimeɣriyen ala iyi-ten-id-yessuturen s tutlayin tamaziɣt, tafransist yak d taglizit.
Di tuber-agi ad eiwdeɣ asizreg n wammuden-iw s teglizit « voluble nights » yak d « confidences and memories » ɣer tezrigin richa elsam n mass Karim Cherief.
Tanemmirt-ik imi iɣ-d-terriḍ ɣef isteqsiyen-agi. Affud iggerzen i kečč ! Ad ak-ğğeY awal n taggara.
Tanemirt i kečč a Γilas ɣef wazal i tefkiḍ i leqdic-inu. S tfeṛṛiḥt id-rriɣ akk i yisteqsiyen-ik. Afud iğehden di leqdic-ik a gma. Aql-i wejdeɣ yal mi ara iyi-teḥwiğeḍ.
I yimeɣriyen-iw d wid iyi-iḥemmlen ad iniɣ tanemmirt d tameqrant ɣef leqder iyi-gan d wazal i gan i wayen akk uriɣ. Mazal lxir ar zdat ad aken-waedeɣ d akken ad xedmeɣ akk tazmert-iw akken ad iliɣ deg ttiead u deg uswir i tettmenim.
Amellal d Aberkan (asefru) - Yonas Winsen
Ad iliɣ ass ma tellid iḍ
Ad iliɣ iṭij ma tellid asemmiḍ
Ad iliɣ tudert ma tellid akud
Ad iliɣ assid1 ma tellid abrid
Ad iliɣ azmumg ma tellid anezgum
Ad iliɣ afuṛnu ma trid aɣṛum
Ad iliɣ anẓaṛ ma tellid avulku
Ad iliɣ aseklu ma trid amalu
Ad iliɣ tazmart ma tellid awzɣi
Ad iliɣ aman ma tellid imɣi
Ad iliɣ tafsut ma tellid amwan2
Ad iliɣ amellal ma tellid aberkan
** Imedyazen, timedyazin ttekkit deg usnerni n ublug. Aznet-aɣ-d isefra nwen syagi
(1) léger
(2) automne
Anẓar n Tafsut (asefru) - Yonas Winsen
Asmi dad nameẓ akal
dad uɣaleɣ amekraz
Asmi dad nelmed awal
dad uɣaleɣ amedyaz
Yessefk yal ass ad nuɣal tafukt,
afad ad nazzel f tallest
Dad issired anẓaṛ akal
Dad ilmed afgan awal
Imaziɣen ran tafukt
Imaziɣen xsan tafsut
Yessefk yal ass ad nuɣal tafukt,
afad ad nazzel f tallest
Dad nessufeɣ targit
Dad nuɣal tafukt
Dad nuɣal tafsut
Anwa i d Yonas Winsen ?
Yonas Winsen ilul deg useggas n 1992 di tamurt n Lmerruk. Akka tura yella d aslaɣmay n addal amaziɣ Tammazla (ẓret ablug-is dagi). Yettaru ama d tamedyazt, ama d tasirt. Taswiet-a yettxemmim ad d-yessufeɣ adlis-is amezwaru.
afgan : amdan
Ticki (asefru i tilawin n umaḍal meṛṛa) - Ait Slimane Hamid
I tilawin n umaḍal meṛṛa
Ticki
Ticki ẓeqfent tliwa
Ticki aɣurar yuɣ leqrar
Ticki di tekkaw tira
Yuɣal wawal d asafer
Ticki lebɣi ur t-nufa
Inejla yecba aɛeṭṭar
D ṣṣut-im iyi-seḥlen
Ileqeḥ deg-i asirem
Ticki di icewweq leḥzen
Lferḥ ass-n yennuɣna
Ticki tecmet tuɣ amkan
Tahuskayt ur d-tegri ara
Ticki ussan ccgen i zzman
Yissen i tenxar lehna
D tamuɣli-m iyi-seḥlen
Tleqem deg-i asirem
Ticki di teqfar tafat
Yewear ubrid i uwali
Ticki d-aɣ-terẓag tudert
Ґer lmut wuɣur netteani
Ticki di teẓẓay teswaet
Ґef tayeḍ i nettnadi
D awal-im iyi-seḥlen
Ileqem deg-i asirem
Ticki di yestufa ccwal
Yerra kulci d aɣilif
Teeabga ticki i-tmal
Tebɣa ad aɣ-tezzuɣar ɣer rrif
Ticki di aɣ-yeṭṭef lḥal
Neewaq nuɣal nettiẓif
D azuzen-im iyi-seḥlen
Ileqem deg-i asirem
Ticki d aɣ-teddel tatut
Terra zzerb i temẓi nneɣ
Ticki di aɣ-tesbur tagut
Ur nefri d yiman nneɣ
Ticki di yexmet ṣṣut
Yezqef ɣef yilsawen nneɣ
D ccna-inem iyi-seḥlen
Ileqem deg-i asirem
Ay asirem n usirem
A tin ilaqḥen tudert
A tin s i necrew lhem
A telqaq yenɣan taɣert
A ccbaḥa iḍebeen udem
Yerran leggaɣet taefart
D tayri-inem id-iyi-mlen
Abrid yettawin s amdan
Ґret : Ґef tmeṭṭut nutni nnan-d, nekkni ad nini - Ait Slimane Hamid
Ґef tmeṭṭut nutni nnan-d, nekkni ad nini - Ait Slimane Hamid
Anwa ur d-newwi fell-as awal ? D ameddaḥ neɣ d amusnaw, d afellaḥ neɣ d win yeɣran, d agellid neɣ d axemmas, d amerkanti neɣ d aẓawali, d lwali neɣ d abudali, d lmumen neɣ d amjaḥ... Anwa akka ur d-newwi awal fell-as ?
Anta tagi ? D tameṭṭut. Amek akken-nni ? Yakk bɣan-tt, yakk ttagaden-tt. Ayen akken-nni ? Ahat imi d tala n tudert qqusen-t !
Nnan-d seg yidis n Adam id-tefruri. D tidet neɣ d tikerkas, aya ḥedd ur t-yegzi. Ulayɣer tikli deg yir aḥriq, imi aya ur yelli d tadyant iɣ-yecqan. Nutni nnan-d ayen wallen, ma d nekkni tewwi-d ad asen-nini : « i limer mačči d Ḥawa, amek akka ara d-lalen yemdanen ? ».
Nnan-d d nettat i iɣuren Adam, yečča iguma deg yir aseklu. Seg imir Rebbi yerfa, ɣer lqeɛ icerwiten-id d aḍumu. D tidet neɣ d tikerkas aya ḥedd ur t-yezgi. Ulayɣer agrireb deg yir agadir, imi tamselt ur telli d tin iɣ-yecqan. Nitni nnan-d ayen ɣilen, nekkni tewwi-d ad asen-nini : « limer Ḥawa ur d-tezuɣer Adam ɣer lqaɛa, amek ara ɛamrent tmura s yegduden ? »
Nnan-d yal argaz yeṣṣawḍen, tella-as deffir tmeṭṭut. Wis d tisemɣert neɣ d astehzi, aya-agi ḥedd ur t-yezgi. Ulayɣer aḥnunef deg wafrasen, imi taluft ur telli d tin iɣ-yeɛnan. Nutni nnan-d amek isen-id-tban, nekkni tewwi-d ad asen-nini : « Anwa argaz i ikesben tabɣest n Marie Curie ? ».
Nnan-d d Meryem id-yeǧǧan Ɛissa, xas akken teqqim d tanubit. Wis d tidet neɣ d tikerkas aya-agi ḥedd ur t-yezgi. Ulayɣer azuɣer deg yiɣilifen, imi tanfust-a ur aɣ-d-tezgi. Nutni nnan-d ayen si umnen, nekkni tewwi-d ad asen-nini : « ɣer tyamet (tyemmat), yal mmi-s d nnbi ».
Nnand trad n « troie », sebba-ines d Hélene. Tewwi ddnub n Achile, terna win Hector, ur tt-yezgil win n Ajax. Wis d cceḥna neɣ d timuhbelt, aya-agi ḥedd ur t-yezgi. Ulayɣer anadi ɣef iẓuran n tagut, taqṣiḍt-a ur aɣ-tehwi. Nutni nnan-d ayen slan, nekkni tewwi-d ad asen-nini : « limer ur telli Helene, i tanfust ma ad teflali ? ».
Nnan-d d Penolope i yerran Ulysse d amjaḥ, s sebba-s nettat yenɣa acḥal d agellid. Wis d nneqma neɣ d tismin, aya-agi ḥedd ur t-yezgi. Ulayɣer tayerza ɣef ugris, tiqulhatin d zzyada n uɣilif. Nutni nnan-d ayen bɣan, nekkni tewwi-d ad asen-nini : « limer mačči d Penélope, Ulysse, axxam-is, amek ara t-id yemekti ? »
Nnan-d cceḥna-s tewɛer, aḥlil win iḥuza ssem-is. Nnan-d zzin-is d lɛar, ilaq lqid i yixef-is. Nnan-d lxeẓra-s d timɣeraqt, aḥlil d win ɣef ters tmuɣli-s. Nnan-d Ljennet ddaw uḍar-is, aḥlil n win yeɣunza ugerz-is.
Nnan-d yettjeggiḥ lqed-is, d aɣumu i d leslak-is. Nnan-d cchada-s txuṣ, aḥlil n win yumnen lehḍur-is. Nnan-d iles-is d msebɛa tsuqas, aḥlil n win terra gar wallen-is. Nnan-d tettɣuru ur tettbudu, ul-ines d tamda n nḥas. Nnan-d ma telli-d di leḥsab-is, am awlqaf yis-k ad tedhu.
Nitni nnan-d, i tmurṣad haggen tiɣerɣert. Nekkni, ɣer tiwizi uzulal, nedda nɛerek deg yir arekti. Ur nfaq negren urtan, tiẓegwa qlen-t d ṣḥari. Tidet imi nɣunza ṣṣifa-s… ahat d tameṭṭut is-yeggen lemri.
Ґret : Ticki (asefru i tilawin n umaḍal meṛṛa) - Ait Slimane Hamid
Itbir d tweṭṭuft (taneqqist) - Jean de la Fontaine (T. Lounès Amziane)
Itbir d tweṭṭuft
Amedya nniḍen nufa-t
Yis tban-d ugar taluft.
Di tedyant tis snat
Is-d-yeḍran i tweṭṭuft
Di terga iwumi ṣfan waman
Yers-d ad yessew yetbir.
Yiwet n tweṭṭuft id-yeknan,
TeYli-d, yerkeb-itt lḥir.
Teeṛeḍ ad d-tuYal s amkan
Maca i leum ur tezmir.
Mi tt-id-iwala yetbir
Amzun di lebḥar teḥṣel,
Imi yesea deg wul-is lxir,
Ieawen-itt akken ad d-terwel
Akken ad tt-yeslek deg uYraq,
Yeddem-d aẓenẓun d arqaq,
Iger-it armi d ttnaṣif.
Taweṭṭuft Yur-s teelleq,
Tezger-d armi telḥeq,
Rsen iḍarren-is di rrif.
Itbir d-illan di lmendad
I tweṭṭuft yufeg ifferfer.
Ataya yiwen n uṣeyyad,
Tama n targa-nni is-d-iffer.
Yezha, lfeṛḥ-is izad;
S nnican makken it-yeḍfer.
Iban imensi i tmeddit;
Yak d aṣeyyad iḥercen !
Yettmenni-t-id di tmeqlit,
Netta d tarwa-s ad t-ččen.
Iḥulfa i lḥağa teqqes-it;
D taweṭṭuft it-ikerrcen.
Yezzi-d akken ad iwali,
Deg uḍar-is d acu is-d-intan.
Yesla-as-d yetbir, yuli,
Yefferfer s anda ur d-ittban.
Imensi-nni leali
D yetbir beddlen amkan.
Mebla awennit : leǧwamee n tura
Said Ould Oulhadj : "Tira, Yur-i, d attekki di lebni n kra"
Tadiwennit akked Said Ould Oulhadj
Tasekla ablug : Mi ara yettwali mass Said Ould Oulhadj Yer lemri, d acu i yettwali ?
Said Ould Oulhadj : Ur skidibeY ara fell-ak di lemri ttwaliY deg yiman-iw leḥnana s yiwen wawal.
Tira d tamara ?
Tira, Yur-i, d attekki di lebni n kra donc d lwağeb.
D acu i izemren ad idegger amdan Yer tira n tmedyazt ? DYa kečč si tama-k ḥku-aY-d ma tecfiḍ Yef usefru inek amezwaru ?
Ayen yettdeggiren amdan ad yexdem tamedyazt, ttwaliY d akken, yezmar ad yili yewret di jeddi-s neY di baba-s neY yiwen di tfamilt-is. NeY ahat yella win ieacen tamḥeqranit, anect-n daY yessawaḍ Yer usefruy, ad nẓer kan di temYarin nneY n zik neY di leibad ieacen lgirra-nni gar-aY d uṛumi. Ayen iyi-ienan nekkini llant akk deg-i; ma d lwirata yella jeddi-s n yemma d amedyaz isem-is Sidi Yusef Ulefqi. Yerna tamYart n yemma daYen, ad tt-idker Rebbi s lxir, tessen aṭas n yisefra n zik. Si lğiha nniḍen zemreY ad d-iniY daYen eaceY tamḥeqranit imi nekk d awḥid, ur seiY ara atmaten. DaYen ayen yeenan baba ur yelli ara leedel gar-as d watmaten-is, anect-a akk yeqqim-iyi-d deg wallaY-iw d akken lukan seiY atmaten tili ad yili leedel, dYa asefru amezwaru i uriY uqmaY d taYect n leYna qqareY di le refrain :
"Allah allah nessusem tasusmi ur deg telli ssekra
Allah alah nettwaḍlem Yas akken ur nexdim kra"
Ma tebYid ar sdat ad ak-in-aruY asefru s lekmal-is.
Amedyaz yezmer ad d-yawi kra n ubeddel deg umaḍal ?
Maelum amedyaz yezmer ad d-yawi abeddel deg umaḍal. Imedyaten aṭas i yellan Yef waya-agi. D acu i yeğğan taqbaylit mazal-itt teṭṭef xas ieedda fell-as geddac d imnekcam ula d wagad id-yewwin ddin lislam is i yefraḥ uqbayli neY umaziY sxedmen-t wid it-id-yewwin akken ad rẓen tamaziYt, yerna ddin lislam d win iceğeen akk lluYat di ddunit, maena akka. Deg ucrured Yer tikli, ilaq ad tfahmeḍ d akken mači d tiyita id-wteY di ddin, nekkini yakan ttamneY s ddin nneY am nekkini am warraw-iw; ilmend n yemnekcamen-agi akk leqbayel ttemceggaeen tibratin-nsen s isefra akken ur ifehhem ara weedaw, daymi ik-d-nniY ih tamedyazt tenefee timetti yerna amedyaz daYen yettrebbi ma yella netta yakan yerra lḥerma i yiman-is akked tmedyazt-is.
Tenniḍ-iyi-d d akken ur d-tessufYeḍ ara isefra inek s lexsas n lweqt. Melmi zemren ad sirmen imeYriyen n tmedyazt tamaziYt ad walin ammuden-ik di temkarḍit ?
Ur d-ssufYeY ara d ssaḥ kra n tketabt maena xedmaY tuYac neY les cd neY les cassettes i yicennayen akka am mass "Ait Mouloud Omar" neY "Rabah Halilou", maena walaY d akken isefra-inu ilaq ad ten-icnu win yettwasnen akken ad asen-slen leibad. Si tama-agi ulac win yesnen tamedyazt-iw axaṭar nekkini yakan ur xeddmeY ara akken ad ttwasnaY di temsalt-agi n tmedyazt, daymi taggara-agi sarmeY akken ad xedmeY taktabt. Ixuṣ-iyi kan win ara iyi-yarun s tmaziYt atan waqila seiY zhar yefka-ik-id Rebbi. Zik yeṭṭef-iyi lweqt akked daYen ur d-rriY ara ddehn-iw i wanect-a ma d tura seiY lweqt akked ttawil lḥamdullah ixuṣ kan am wakka id-nniY win ara iyi-yarun s tamaziYt.
Amek tettwaliḍ annar n teẓrigt d umekkan n umyaru di tmurt nneY ?
Annar n teẓrigt, ur yelli ara d win ixeddmen cceYl-is akken i ilaq, maena am wakken qqaren wa MEEḌUR wa d lḥeq-is. D aṣurdi i yeṭṭfen taqacuct di temsalt-agi, aṭas n umeslay Yef taluft-agi, ilaq-as umeslay weḥd-s. Ma yella d amkan n umyaru di tmurt nneY ad d-iniY icud-d Yer teẓrigt, taẓrigt tcud Yer wedrim daymi am wakken yeqqar Crif Xeddam ad t-irḥem Rebbi : "ifennanen n ssaḥ fren ur d-banen ara".
Di temẓi-k telliḍ d ameddakel aqrib n Maetub Lwennas. Ḥku-aY kra seg tallit-agi d wacu ik-d-tewwi.
Maetub lliY yid-s di l’armée. ZemreY ad d-iniY di temsalt n usefru ahat d nekk is-d-iwwin imi yerfed kra deg isefra-inu. MmeslayeY-d yakan Yef wanect-a di "la chaine 2". Maena Lwennas, ad t-irḥem Rebbi, d afennan ameqqran. Yella icennu akken iwata Daḥman Lḥerraci (Dahmane El Harrachi) akked Ccix Arab Buyezgaren (Cheikh Arab Bouyezgaren) yerna ileab akken ilaq amandul ma d taYect-is d lbuq lukan ur t-Ydiren ara. Ass-n fi t-nYan iḥebs-d ar Yur-i 1h uqbel, yerra-iyi-d taYect-nni n "Qassaman" yenna-iyi-d d akken tagi ad as-teglu s uqerruy-is. NniY-as : "A Lwennas ttḥadar iman-ik”. Allah Yaleb; ayen iḍran yeḍra, asmi it-wten s ṛsaṣ di Micli lliY deffir n tkerrust-is daYen, ḥedreY i yir taneḥdurt, yella s la santana-nni ines tazeggaYt akked sin les jeunes yewwi-d les tracts yessawalen Yer lehna, yečča tiyita di lbaṭel meskin, ladYa xedmeY asefru fell-as d tedyant-nni ass-nni kan ladYa.
Awal yesean akk azal Yur-k ?
Nnif, tirugza, leḥnana.
Tanemmirt imi iY-id-tefkiḍ kra seg wakud-ik i ublug nneY. Awal n taggara yinek.
Awal n taggara ad ak-d-iniY tanemmirt imi iyi-d-tessawled, lukan ad teẓred acḥal ferḥaY ! Teẓrid ayYer ? imi iyi-d-tufiḍ, anect-a ixdem-iyi affud akked usirem d akken llan wid yettnadin, ladYa aql-ik kečč d ttbut n waya-agi, ad ak-iseğği Rebbi.


text:
Taqsiṭ tis 14: Yeţţujeṛṛeb Abṛaham
TWALAḌ d acu i gxeddem dagi Abṛaham? Yeṭṭef lmus deg ufus-is am wakken yekker ad ineY mmi-s. AcuYer ara t-ineY? Uqbel a d-nerr lǧawab, a nwali amek Abṛaham d Ṣara i d-sean mmi-tsen.
Tecfiḍ? Ṛebbi iweed-asen belli a d-seun aqcic. Lameena iban-ed am wakken d lmuḥal wannect-a, axaṭer Abṛaham d Ṣara llan d imYaren. Meena Abṛaham, neţţa, yumen belli Ṛebbi yezmer i wayen yeḥseb wemdan d lmuḥal. D acu i geḍran ihi?
Tura ieedda useggas kamel seg wasmi i gexdem Ṛebbi lemeahda. Asmi i gewweḍ Abṛaham 100 iseggasen di leemeṛ-is, Ṣara 90, sean-d aqcic iwumi i semman Isḥaq. Ṛebbi yeṭṭef deg wawal-is!
Asmi i guYal Isḥaq d argaz, Yahwa ijeṛṛeb liman n Abṛaham. Issawel-as: ‘Abṛaham!’ Abṛaham yerra-yas: ‘Aneam!’ Ṛebbi yenna-yas: ‘Ddem mmi-k awḥid, Isḥaq, tṛuḥeḍ Yer yiwen wedrar ara k-d-mleY. Dinna neY mmi-k tefkeḍ-t d asfel.’
Acḥal i sseḥznen lehduṛ-agi Abṛaham axaṭer iḥemmel aṭas mmi-s. Yerna tecfiḍ, Ṛebbi yeweed belli tarwa n Abṛaham aţ-ţeic di tmurt n Kanean. Lameena, amek ara yeḍru waya ma yemmut Isḥaq? Γas ur ifhim ara imeslayen-a, Abṛaham yuY awal i Ṛebbi.
Mi gewweḍ Yer wedrar, Abṛaham icudd mmi-s Isḥaq, issers-it Yef udekkan n iseflawen (uealṭar) i gebna. Syenna, Abṛaham iẓẓel afus-is Yer lmus akken ad ineY mmi-s. Imiren kan lmelk n Ṛebbi issawel-as: ‘Abṛaham, Abṛaham!’ Abṛaham yerra-yas: ‘Aneam!’
Ṛebbi yenna-yas s yimi n lmelk-nni: ‘Ur teẓẓel ara afus-ik Yer weqcic-nni, ur s-xeddem acemma! Tura ẓriY belli tumneḍ yis-i axaṭer ur iyi-tekkiseḍ ara mmi-k, awḥid-ik.’
Acḥal i meqqer liman i gesea Abṛaham di Ṛebbi! Yumen belli yezmer Yahwa i kullec, yezmer ula i ḥeggu n Isḥaq si lmut. Lameena di tin n ṣṣeḥ, Ṛebbi ur yebYi ara ad ineY Abṛaham mmi-s. Γef waya i s-d-issken yiwen ikerri iḥeṣlen deg inijel, yenna-yas i Abṛaham a t-yefk d asfel deg wemkan n mmi-s.
Laṣel n ddunit 21:1-7; 22:1-18.
Isteqsiyen
- Anta lemeahda i gefka Ṛebbi i Abṛaham? Amek i geṭṭef Ṛebbi deg wawal-is?
- Akken i t-teţwaliḍ di ţţeswiṛa, amek i gjeṛṛeb Ṛebbi liman n Abṛaham?
- Acu i gexdem Abṛaham Yas akken ur yefhim ara ayen i s-d-yeḍleb Ṛebbi?
- Acu i geḍran m’akken yekker Abṛaham ad ineY mmi-s s lmus?
- Acḥal i meqqer liman yesea Abṛaham di Ṛebbi?
- Acu i s-d-ijuba Ṛebbi i Abṛaham akken a t-imudd d asfel, yerna amek?
Isteqsiyen nniḍen
- Γer Laṣel n ddunit 21:1-7.
AyYer i gesseḍher Abṛaham i mmi-s ass wis tmanya? (Laṣel 17:10-12; 21:4)
- Γer Laṣel n ddunit 22:1-18.
Amek i d-isbeggen Isḥaq ṭṭaea-ines Yer baba-s Abṛaham? Amek i d-imettel wannect-a lḥaǧa ara yeḍrun Yer zdat yesean azal akteṛ? (Laṣel 22:7-9; 1 Kurin. 5:7; Filib. 2:8, 9)


text:
Taqsiṭ tis 67: Yahucafat yeṭṭef di Yahwa
TEẒRIḌ anwa-ten yergazen-agi? Acu akka i xeddmen? Atnan leḥḥun Yer lgirra. Lameena ahat teqqareḍ-as: ‘AcuYer iYennayen-agi yezwaren zdat n leeskeṛ ur sein ara lessyuf d imeẓragen swayes ara mceččawen?’ D ayen ara nwali tura.
Yahucafat yeḥkem Yef tgelda n sin leeṛac n Isṛayil. Ieac di zzman ugellid Aḥab akk-d Izabal i gḥekmen di sin Yef tgelda n umalu yesean eecṛa leeṛac. Lameena, Yahucafat neţţa yella d agellid yelhan am baba-s iwumi qqaren Asa. Γef waya i geac aṭas n iseggasen di sseed wegdud n tgelda n usammer yesean sin leeṛac.
Lameena yiwen wass, teḍra yiwet n lḥaǧa issagden agdud. Wwḍen-d yemceggeen, nnan i Yahucafat: ‘D izumal n iesekṛiwen i d-iteddun si tmura n Muwab, Eamun akk-d wedrar n Sieir akken ad ẓedmen fell-ak.’ Ihi, At Isṛayil nnejmaeen deg waṭas yid-sen di Yarucalim iwakken ad eennin Yer Yahwa. Ṛuḥen Yer lemqam, dYa Yahucafat yeẓẓull dinna: ‘A Yahwa Ṛebbi, ur neẓri ara d acu ara nexdem. Aql-aY netḥeyyeṛ zdat n izumal-agi n iesekṛiwen. Allen-nneY deg-k i reṣṣant.’
Yahwa iḥess-ed, dYa idemmer yiwen seg iqeddacen-is ad yini i wegdud: ‘AmenYi-yagi mačči d ayla-nwen, d ayla n Ṛebbi. Mačči d kunwi ara yennaYen di lfetna-yagi. Muqlet kan, twalim leslak ara wen-d-yawi Yahwa.’
Azekka-nni, Yahucafat yenna i wegdud: ‘Ṭṭfet di Yahwa!’ DYa yezwar iYennayen ileḥḥun ţḥemmiden Yahwa zdat n leeskeṛ. Teẓriḍ acu i geḍran mi qrib ad awḍen Yer wemkan umenYi? Yahwa yesnaY ixṣimen-nsen wway gar-asen. Mi leḥqen wat Isṛayil, ufan iedawen-nni meṛṛa mmuten!
Mačči d aeeqli i gella Yahucafat m’akka yeţkel Yef Yahwa? D ieeqliyen ara nili ula d nukni ma neţkel fell-as.
1 Igelliden 22:41-53; 2 Amezruy 20:1-30.
Isteqsiyen
- Anwa i d Yahucafat? Melmi i geac?
- Acimi i ugaden wat Isṛayil? Acu i xedmen waṭas seg-sen?
- Acu i d-yerra Yahwa i tẓallit n Yahucafat?
- Acu yexdem Yahwa uqbel ad yebdu imenYi?
- Acu i nezmer a nelmed Yef Yahucafat?
Isteqsiyen nniḍen
- Γer 2 Amezruy 20:1-30.
Amek i d-yessken Yahucafat ayen i glaq ad xedmen iqeddacen unṣiḥen n Ṛebbi m’ara mmagren tiswiein iweeṛen? (2 Amez. 20:12; Ahel. 25:15; 62:1)
Si zik Yahwa yessexdam ţţawil akken ad yehdeṛ d wegdud-is. Anwa ţţawil i gessexdam ass-a? (2 Amez. 20:14, 15; Matta 24:45-47; Yuḥ. 15:15)
Asm’ara d-yesseYli Yahwa “imenYi n wass ameqqran n Sidi Ṛebbi Bab n tezmert”, amek ara tcabi liḥala-nneY tin n Yahucafat? (2 Amez. 20:15, 17; 32:8; Aweḥ. 16:14, 16)
Am lemtel n wat Lewwi, anta lemeawna i ţţaken ass-a inaramen d yemceggeen i ccYel n uberreḥ di ddunit meṛṛa? (2 Amez. 20:19; Ṛuma 10:13-15; 2 Tim. 4:2)


text:
Taqsiṭ tis 101: NYan Eisa Yef tgejdit
WALI kan! Atan la yeţmeţţat Eisa. Iedawen-is eellqen-t Yef tgejdit (wejgu), semmṛen-as ifassen d iḍarren. Mačči d lmut igezzmen tasa? Lameena acuYer ara yebYu walbeeḍ ad ixdem lḥaǧa yecban tagi i Eisa?
Axaṭer aṭas i gkeṛhen Eisa. Teẓriḍ anwa-ten wigi meṛṛa i t-ikeṛhen? Yiwen gar-asen d Cciṭan Iblis, lmelk-nni amcum i gewwin Adam d Ḥewwa ad eaṣin Yahwa. D neţţa daYen i gdemmren iedawen n Eisa a t-nYen.
Uqbel ad semmṛen Eisa Yef wejgu, aṭas n leḥwayeǧ n diri i s-xedmen yeedawen-is. Tecfiḍ asmi i ṛuḥen a t-id-ṭṭfen di tmazirt n Jitsimani? Anwa-ten yeedawen-nni? D leulama n ddin. A nwali d acu yeḍran d Eisa umbeed.
Mi t-ṭṭfen ineḥkamen-agi n ddin, imceggeen meṛṛa n Eisa rewlen. Ǧǧan-t weḥd-es ger yeedawen-is axaṭer ugaden. Lameena Buṭrus d Yuḥenna, ur nessebeed ara mliḥ, tebeen-t iwakken ad ẓren d acu ara yeḍrun yid-es.
Di tazwara, lmuqeddmin wwin Eisa Yer Ḥanna, yiwen n wemYar yellan zik d lmuqeddem ameqran. Lameena ur eeṭṭlen ara dinna. Wwin-t umbeed Yer wexxam n Kayef, yellan d lmuqeddem ameqran di lawan-nni. YuY lḥal nnejmaeen dinna aṭas n leulama n ddin.
Deg wexxam-agi n Kayef ara seeddin Eisa di ccṛee. Wwin Yer din lYaci akken ad cehhden fell-as s ẓẓur. Ineḥkamen meṛṛa n ddin ţeeggiḍen: ‘Eisa yuklal lmut!’ DYa susfen-t Yer wudem yerna fkan-as lbunyat.
YuY lḥal, m’akken iḍerru wayagi meṛṛa, Buṭrus deg wefrag i gella. Imdanen ceelen times, zzin-as iwakken ad sseḥmun axaṭer yella usemmiḍ deg yiḍ-nni. Yiwet n tqeddact tmuqel Buṭrus, tenna: ‘Ula d argaz-agi yedda d Eisa.’
Buṭrus yerra-yas: ‘Xaṭi, d lekdeb!’
LYaci nnan tlata iberdan i Buṭrus belli yedda d Eisa, lameena tlata iberdan yeggumma a d-iqirr. Mi t-inkeṛ tikkelt tis tlata, Eisa yezzi Yur-es, imuqel-it. DYa Buṭrus yeffeY Yer beṛṛa, yeṭṭerḍeq d imeṭṭi axaṭer yendem imi iskaddeb.
Ass n lǧemea, lawan n lefjer, lmuqeddmin wwin Eisa Yer wexxam ameqran n ccṛee yeţţusemman Sanhedrin. Dinna, mcawaṛen wway gar-asen Yef wayen ara s-xedmen. Mbeed wwin-t Yer Bunṭus Bilaṭus yellan d aneḥkam n tmurt n Yahuda.
Lmuqeddmin nnan i Bilaṭus: ‘Argaz-agi d amcum. Yuklal lmut.’ Bilaṭus yesteqsa Eisa acḥal d abrid, lameena ur s-d-issukkes acemma. Iceggee ihi Eisa Yer Hiṛudus Antifas, aneḥkam n tmurt n Jlili, yellan deg wussan-nni di temdint n Yarucalim. Lameena ula d neţţa ulac ayen i s-d-issukkes. DYa yerra-t i Bilaṭus.
Bilaṭus yebYa ad iserreḥ i Eisa. Lameena iedawen n Eisa, d ameḥbus nniḍen i bYan a d-issufeY deg wemkan-is. Ameḥbus-agi d yiwen umaker iţţusemman Barabas. Mi tewweḍ leǧwahi n ṭṭnac, Bilaṭus yussufeY Eisa Yer beṛṛa. Yenna i lYaci: ‘Atan ugellid-nwen!’ Lameena imeqranen n lmuqeddmin ţeeggiḍen: ‘Kkes-it ssyagi! NeY-it! NeY-it!’ Bilaṭus iserreḥ ihi i Barabas, ma d Eisa yefka-yasen-t iwakken a t-nYen.
Mi teedda ṭṭnac n uzal, Eisa yeţwasemmeṛ Yef tgejdit. Γas akken ur llin ara di ţţeswiṛa-yagi, ţwasemmṛen daYen sin yemcumen: yiwen Yer tama-s tayeffust ma d wayeḍ Yer tama-s tazelmaṭ. Cwiṭ n lweqt uqbel ad immet Eisa, yiwen seg-sen yenna-yas: ‘Mmekti-yi-d m’ara tḥekmeḍ di tgelda-k.’ Eisa yenna-yas: ‘EuhdeY-k aţ-ţiliḍ yid-i di Lǧennet.’
Mačči d lemeahda ifazen? Teẓriḍ anta lǧennet iYef i d-immeslay dagi Eisa? Di tazwara, anda i d-yexleq Ṛebbi lǧennet? Γef lqaea. Ihi, asm’ara yuYal Eisa d agellid deg igenni, a d-iḥyu argaz-agi akken ad istummen s Lǧennet-agi tajdiṭ Yef lqaea. Mačči d ayen i Y-issefṛaḥen?
Matta 26:57-75; 27:1-50; Luqa 22:54-71; 23:1-49; Yuḥenna 18:12-40; 19:1-30.
Isteqsiyen
- Anwa i gellan deffir n lmut n Eisa?
- Acu i xedmen yemceggeen mi walan belli ineḥkamen-nni n ddin ṭṭfen Eisa?
- Acu yeḍran deg wexxam n Kayef, lmuqeddem ameqran?
- AcuYer i geffeY Buṭrus Yer beṛṛa, yeṭṭerḍeq d imeṭṭi?
- Mbeed mi ceggeen Eisa i Bilaṭus, acu i eeggḍen imeqranen n lmuqeddmin?
- Acu yeḍran d Eisa ass-nni n lǧemea mi teedda ṭṭnac n uzal? Acu i geuhed i wemcum-nni iţţusemmṛen Yer tama-s Yef tgejdit?
- Anda ara tili Lǧennet iYef i d-yehdeṛ Eisa?
Isteqsiyen nniḍen
- Γer Matta 26:57-75.
Amek i d-beggnen yemḍebbren n ccṛee ameqran n Wudayen belli qquren wulawen-nsen? (Matta 26:59, 67, 68)
- Γer Matta 27:1-50.
AyYer i nezmer a d-nini belli nndama n Yudas ur d-tekki ara seg wul-is? (Matta 27:3, 4; Mar. 3:29; 14:21; 2 Kurin. 7:10, 11)
- Γer Luqa 22:54-71.
Buṭrus yenkeṛ Eisa deg yiḍ-nni ideg iţwaḥbes. Acu i nezmer a nelmed si temsalt-a? (Luqa 22:60-62; Matta 26:31-35; 1 Kurin. 10:12)
- Γer Luqa 23:1-49.
Acu i gḥuss Eisa Yef lbaṭel i s-xedmen? Acu i Y-isselmad wannect-a? (Luqa 23:33, 34; Ṛuma 12:17-19; 1 Buṭ. 2:23)
- Γer Yuḥenna 18:12-40.
Γas tugdi n yemdanen tesskew ifadden n Buṭrus kra n lweqt, mbeed yuYal-it-id lǧehd, yuYal d amceggee ifazen. Acu i d-ibeggen waya? (Yuḥ. 18:25-27; 1 Kurin. 4:2; 1 Buṭ. 3:14, 15; 5:8, 9)
- Γer Yuḥenna 19:1-30.
Anta tamuYli yelhan i gesea Eisa Yef leḥwayeǧ n cci? (Yuḥ. 2:1, 2, 9, 10; 19:23, 24; Matta 6:31, 32; 8:20)
Amek i d-beggnen imeslayen i d-yenna Eisa uqbel ad yemmet belli yerbeḥ deg udafee i gdufee Yef leḥkem n Yahwa? (Yuḥ. 16:33; 19:30; 2 Buṭ. 3:14; 1 Yuḥ. 5:4)


text:
I lmend n usfugel n yennayer « tawwurt n useggas », Axxam n Tmusni deg tɣiwant n At Yeḥya Musa di tam n Tizi-Wezzu deg tmurt n Yiqbayliyen, ihegga-d leqdic d ameqqran i tririt n wazal i wansay-a. Iɛeggalen n Uxxam n Tmusni fkan-d akk ayen yellan deg tezmert-nsen akken ad tɛeddi tmeɣra-agi deg tegnatin igerrzen ; tanezzayt i bdan leqdic, yal yiwen d acu yeɛna. Deg tazwara inebgawen i d-yerzan ɣer uxxam n tmusssni, ddren yiwet tegnit i ten-yerran d iseggasen ɣer deffir, acku zzin-d i terbut ččan seksu s uyaziḍ ɣef tgertal; d ayen d-yernnan cbaḥa i tmaɣra-a. syin akin, yella-d wawal ɣef umezruy n yennayer d wamek i t-id-smektayen yimdanen deg yal tamnaḍt. syin ɣer-s d tagnit i ccna d tmedyazt, imi aṭas n yinaẓuren i d-yerzan ad kkin deg tmeɣra-a, ad d-nebder ger-asen: ɛli Qesṛayen d Ccix ɛmer… I usmekti kan, imezdaɣ n temnaḍt-a - ferḥen aṭas s leqdic-a, ssarmen ad ṭṭuqtent temliliyin yecban tagi, aken ad d-skeflen agerruj i d-ǧgan lejdud. Ihi, akken yenna umedyaz: a bab n wawal, awal-iw sel-it; a bab n wakal, ayla-k issin-it. Tamut.info
Axxam n Tmusni d win i yettwasbedden aseggas n 2012. Leqdic-is d asnerni deg wansayen n tmurt n Yiqbayliyen akked uselmed n wazalen kked tutlayt taqbaylit.
I lmend n usfugel n yennayer « tawwurt n useggas », Axxam n Tmusni deg tɣiwant n At Yeḥya Musa di tam n Tizi-Wezzu deg tmurt n Yiqbayliyen, ihegga-d leqdic d ameqqran i tririt n wazal i wansay-a.
Iɛeggalen n Uxxam n Tmusni fkan-d akk ayen yellan deg tezmert-nsen akken ad tɛeddi tmeɣra-agi deg tegnatin igerrzen ; tanezzayt i bdan leqdic, yal yiwen d acu yeɛna. Deg tazwara inebgawen i d-yerzan ɣer uxxam n tmusssni, ddren yiwet tegnit i ten-yerran d iseggasen ɣer deffir, acku zzin-d i terbut ččan seksu s uyaziḍ ɣef tgertal; d ayen d-yernnan cbaḥa i tmaɣra-a. syin akin, yella-d wawal ɣef umezruy n yennayer d wamek i t-id-smektayen yimdanen deg yal tamnaḍt. syin ɣer-s d tagnit i ccna d tmedyazt, imi aṭas n yinaẓuren i d-yerzan ad kkin deg tmeɣra-a, ad d-nebder ger-asen: ɛli Qesṛayen d Ccix ɛmer…
I usmekti kan, imezdaɣ n temnaḍt-a - ferḥen aṭas s leqdic-a, ssarmen ad ṭṭuqtent temliliyin yecban tagi, aken ad d-skeflen agerruj i d-ǧgan lejdud.
Ihi, akken yenna umedyaz: a bab n wawal, awal-iw sel-it; a bab n wakal, ayla-k issin-it.
Tamut.info


text:
Warẓigen
Warẓigen d abeɛɛuc-nni yettsuɣun deg unebdu. Yemgarad wamek ay s-qqaren deg tmiwa timaziɣwalin, yernu tudert-is tessewham, aṭas n medden ur tt-nessin ara. Amur ameqqran deg-neɣ ssnen kan dakken warẓigen itteffeɣ-d deg unebdu i wakken ad aɣ-yesseḥreq s usuɣu-nni-yines. D acu kan, warẓigen mačči ala deg unebdu kan ay yettidir, wanag taḥkayt-is ɣezzifet.
Deg Tmurt n Leqbayel warẓigen yesɛa aṭas n yismawen : qqaren-as warẓigen neɣ awerǧeǧǧiḍ (neɣ werǧeǧǧi, awerǧeǧǧin, iwrejrej, warjejig) deg Yiwaḍiyen akk d tmiwa ay ten-id-iqerben, ẓẓdec (neɣ ẓẓdeč, ẓẓdeǧ, tteẓẓdeč) deg kra n tmiwa nniḍen. Qqaren-as daɣen abẓiẓ deg tama n Ɛin Lḥemmam. Yella daɣen wawal warẓigen (neɣ warzigen, arzug), acku yettakk anzi ɣer "wa iẓeggen" d isem n ubeɛɛuc-agi s tmaheɣt- akk d "awerǧeǧǧiḍ", d isem yesɛan talɣa talugant, nezmer ad d-nessuddem seg-s asget war uguren (awerǧeǧǧiḍ > iwerǧeǧǧiḍen).
Warẓigen d abeɛɛuc alemmas, yesɛa ger n 2 d 5 yisuntimitren, d "azuran" u tafekka-s (ṣṣura-s) teččur d anẓaden. Warẓigen yesɛa rebɛa wafriwen. Mi ara yafeg, nezmer ad ten-nwali. Yesɛa sin wafriwen imeqqranen (d wid n ufella) akk d sin wafriwen d imecṭuḥen (wid n wadda). Afriwen-is d ifrawanen (transparents) u ttbanen-d deg-sen "yiẓuran".
Warẓigen yettidir deg tmura yeḥman. Nezmer ad t-naf deg wakk timura ay d-yezzin ɣef yilel Agrakal. Ma deg Turuft, warẓigen ur yettidir ara deg tmiwa anda ay qessḥet tegrest (ccetwa). Nezmer ad t-naf deg Fransa, maca deg Briṭanya Tameqrant, yettidir kan deg wenẓul.
Warẓigen itteffeɣ-d mi ara yebdu ad iḥemmu lḥal, deg waggur n Yunyu , yeḥwaǧ anebdu yeḥman d aɣezfan i wakk-n ad yesɛu lweqt ad yefrurex. Taṣebḥit, akk-n kan ara taweḍ teẓɣelt ɣer 22 n tfesniwin (22° C), ad yebdu warẓigen ad yettsuɣu. D amalay ay yettsuɣun i wakk-n ad d-yejbed unti, dɣa asuɣu-yagi d ayen yessefken ɣer iwerǧeǧǧiḍen i wakken ad frurxen.
Warẓigen dima nettaf-it deg yisekla (ttjur), imi din ay yettaf ayen ara yečč. Yuɣ lḥal, warzigen itett aselɣaɣ (sève) n yisekla, yettsummu-t s yiwen ujeɛbub ay yes ay ineqqer taferkit (iqcer) useklu-nni.
Unti n warẓigen tettarew timellalin-is deg yemɣan akk d yifurkawen yekkawen, yeqquren. Tezmer ad tessers ger 200 d 300 n tmellalin timecṭuḥin. Timellalin-a ad d-frurxent ger Ctember d Tuber, mi ara d-yaweḍ wemwan (lexrif). Akken kan ara d-tefrurex twekka n uwerǧeǧǧiḍ, ad tekcem s akal u ad teffer din. Tawekka-ya tezmer ad tidir alamma d 4 yiseggasen ddaw wakal !!! Yernu d aselɣaɣ n yiẓuran n yemɣan ara ttett deg tallit-a. Tawekka n uwerǧeǧǧiḍ tettbeddil talɣa 7 yiberdan deg rebɛa-yagi yiseggasen. Sakk-in, asmi ara d-teffeɣ "twekka"-ya seg wakal, ad tbeddel "aglim" i tikkelt taneggarut, u ad d-yeffeɣ seg-s ubeɛɛuc-nni yesɛan afriwen u yezmer ad yafeg, warẓigen-nni ay nessen.
Warẓigen mačči s yimi-s ay yettsuɣu, wanag yesɛa yiwet n teglimt ger wedmar-is d tɛebbuḍt-is, yetthuzzu-tt, dɣa d nettat ay d-ittgen imesli-nni (ṣṣut) yesseḥraqen. Zik, llan imassanen la ttxemmimen dakken warẓigen, ɣas yettsuɣu, maca ur yezmir ara ad isel. Anamek-is ɣas ma yella warẓigen itteg-d imesli iǧehden, maca netta d aɛeẓẓug, ur yezmir ara ad as-isel. Jean-Henri Fabre (1823-1915) d yiwen umassan n yibeɛɛac afrensis, yeɛreḍ ad d-yessebgen. Fabre yenna-d dakken mi ara t-iwali warẓigen, ad yeḥbes seg usuɣu, deg lweqt ay deg mi ara yeffer ɣef warẓigen-nni u ad yebdu ad ixeddem lḥess, warẓigen-nni ur yettsusum ara, ad ikemmel ad yettsuɣu, amzun ur yesli i wacemma. I wakken ad d-yefk ttbut(anza) dakken warẓigen ur isell ara, Fabre yewwi-d lmedfeɛ yewwet yis-s yiwen useklu (ttejra) yeččuren d iwerǧeǧǧiḍen ara yettsuɣun. ɣas lmedfeɛ-nni iga lḥess d ameqqran, iwerǧeǧǧiḍen-nni ur ssusmen ara , kemmlen la ttsuɣun, amzun acemma ur yeḍri. D aya ay yeǧǧan Fabre ad d-yini dakken iwerǧeǧǧğiḍen d iɛeẓẓugen s tidet.
D acu kan, aya yezmer ad aɣ-d-iban d aɣwali, d ayen ur nettwafham, d ayen yessewhamen. Yuɣ lḥal, ma yella awerǧeǧǧiḍ yesseqdac asuɣu-yines (ay yellan d imesli - d ṣṣut) i wakken ad d-yejbed unti-yines, ihi unti-nni-yines yessefk ad as-t-sel i wakken ad d-tas ɣur-s (!!!). Maca deg yiseggasen n 1960 d 1970, sbegnen-d yimassanen dakken unti n uwerǧeǧǧiḍ tezmer ad tsel i yimesliyen s wesnagar (fréquence) yemgaraden ɣef win ay yes nsel nekkni. Lḥess ara teg tiyita n lmedfeɛ zemren ad as-slen yemdanen, maca awerǧeǧǧiḍ ur yezmir ad as-isel.
Deg Yiwunak Yedduklen n Marikan, yettidir yiwen n ṣṣenf n warẓigen, d netta ay d abeɛɛuc yesɛan leɛmer aɣezfan akk deg umaḍal (ddunit). Wagi qqaren-as awerǧeǧǧiḍ n Temrikt n Ugafa (tawsit/ssenf Magicicada). Abeɛɛuc-agi yessewham imi asmi ara d-yefrurex, "tawekka-yines" tettidir 17 yiseggasen s ddaw tmurt, sakk-in, yettaweḍ-d wass ay deg d-tteffeɣ, tteqqel d awerǧeǧǧiḍ amengaḍ (adulte). Awerǧeǧǧiḍ-agi yettidir deg wegmuḍ (ccerq) n Yiwunak Yedduklen, u itteffeY-d deg tlemmast n Magu, mi ara taweḍ teẓɣelt ɣer 17 n tfesniwin (17° C). D acu kan, ayen yessewhamen ugar netta dakken awerǧeǧǧiḍ-agi, asmi ara d-yeffeɣ seg wakal, yettidir kan yiwen yiḍ. Deg yiḍ-nni ara d-ffɣen akk waytmaten-is, ad suɣen, ad frurxen, unti ad tessers timellalin-is, u mi ara yali wass, ad mmten merra.
Warẓigen ak° d tweṭṭuft[beddel | edit source]
Warẓigen iban-ed daɣen deg kra n tmucuha. D amedya, amauru arumi La Fontaine yeḥka-d yiwet n tengalt ɣef werǧeǧǧiḍ akk d tweṭṭuft. Deg tengalt-agi, awerǧeǧǧiḍ yeqqim la icennu s teɣzef n unebdu, deg lweqt ay deg taweṭṭuft la tqeddec i wakken ad teg lɛewla i tegrest (ccetwa). Tangalt-agi tettwassen deg tmaziɣt. Deg tmurt n Leqbayel (At Yiraten, At Dwala, Iwaḍiyen), ḥekkun-d akken d amceddal (d yiwen n ṣṣenf n uweṭṭuf, d ameqran), ay yemmuten seg usemmiḍ. Dɣa qqaren-d dakken yella wemgerrad ger uweṭṭuf akk d wemceddal. Aweṭṭuf ijemmeɛ lɛewla, deg lweqt ay deg amceddal "yettazzal kan, iteddu kan", ur yesɛi lmeɛna. ɣef waya ay d-yeqqim wanzi-nni : Deg unebdu, ḥuff, ḥuff, deg ccetwa, rḍel-iyi-d ay aweṭṭuf. "Ḥuff" anamek-is "nadi, qelleb" deg teqbaylit n Tuǧa.
Ismawen n warẓigen[beddel | edit source]
Ma d isem n ubeɛɛuc-agi yuklal daɣen ad as-neqqim. "Warẓigen", akken d-nniɣ sufella-yagi, yettakk anzi ɣer "wa iẓeggen" n tmaheɣt n Uhaggar. Deg tmaheɣt, awal-a anamek-is "win iẓeggen" neɣ "aɣersiw-nni iẓeggen" d acu kan, ur ssineɣ ara d acu ay d anamek n wemyag "iẓeggen" deg tmaheɣt, yernu ula d anaḍ (impératif) n wemyag-agi ur t-ssineɣ ara s ttbut. "Iẓeggen" d amaɣun (participe). Amaɣun-agi yesɛa talɣa n "ikessen" (n wemyag "eks"). Dɣa anaḍ n "iẓeggen" ad yili "eẓg". Ahat "eẓg" anamek-is "zɛeḍ, ɛeyyeḍ, suɣ", u d netta ay d-yefkan amyag n taɛrabt taɣerfant "ẓgi" ("raw yeẓgi-lek" > "la d ak-d-yeɣɣar/la d ak-d-yessawal"). Ihi, deg laṣel, "wa iẓeggen" ad yili unamek-is "win yettsuɣun". Ma d "warẓigen" ad yili yekka-d seg wawal-nni n tmaheɣt neɣ tmaziɣt taqburt.
Awal "ẓẓdec" yezmer ad yili daɣen yekka-d seg uẓar n *eẓg, dɣa ad yili ibedden kan akk d zzman (?).
Ma d awal "awerǧeǧǧiḍ", yettemcabi ɣer "warẓigen", maca wissen ma yella seg-s ay d-yekka. D acu kan, la ttxemmimeɣ dakken awal-a nezmer ad t-nesseqreb ɣer "cicada" ay yellan d isem alatini n uwerǧeǧǧiḍ. Isem-agi n "cicada" yekka-d seg tegrigit, kiccos (taglimt/membrane) et ado (cnu), meḥsub "taglimt icennun". "Kiccos-ado" n tegrigit yefkayefka-d "cicada" deg tlatinit, u aneggaru-yagi yefka-d "cigale" deg tefrensist. Deg tlatinit, "cicada" yettwanṭaq-d [čikada], dɣa yezmer lḥal ad yili "awerǧeğǧiḍ" yekka-d seg "cicada". Ta d tamuɣli-yinu tudmawant.


text:
Accueil > Kabylophonie > Tamuɣli ɣef uzɣuzer (III)
Tamuɣli ɣef uzɣuzer (III)
samedi 3 janvier 2015, par - 1
Azɣuzer deg Fransa iqsed-d, iḥuza anagar Izayriyen sumata, maca deg izayriyen n tallit n 60/70, krad n imuren d iqbayliyen. Ifransisen akken ma llan seg-sen, ar tura mazal erran-aɣ, ḥesben-aɣ seg actal aerav. Wigi xas deg-sen llan widak iɣ-yessenen u ssnen amezruy-nneɣ.
Acukan, azɣuzer illa wanida kra seg imanagen sseqdacen-t s wudem asukay* mara yili tallest tugi asuter-nsen i weḥbak*. Maena ḥadret ad tamnem belli tullas tifransisin d turupiyaniyin* qebblent-aɣ kan akka, maca nekkni s izayriyen nettwaḥsab d ineggura deg irgazen seg imanagen meṛṛa illan deg tmurt n Fransa
Tamenzut imi d ixeddamen, d ineggura seg tsellumt n usemti*, tis snat sebba af idger* nneɣ imi nettxellis akk ayen iaddan di lgirra nekkni d urumi. Tella tagi n iḍarren iberkanen*, d luluf* imi ffɣen-d ǧǧan tamurt s lebɣi neɣ mebla lebɣi-nsen ; tinna ḥesben niqal d ayla-nsen qrib azal n lqern d wezgen.
Tiwaculin agi tifransisin n Lzayer, qqiment akken am win ittwacellḥen s lǧerḥ ur nḥellu i lebda. Imdanen agi, llan deg-sen : ibulissen*(01), ijadarmiyen, ixeddamen n uḍabu afransis di yal amkan n tabdelt*. Am akken teẓram, nudan ad erren ttar seg imanagen d inelmaden izayriyen di Fransa (02). Qrib yal ass neqqen yiwen uzayri deg akal n Fransa.
Nemlal-d akk d tilawin agi tizɣuzranin* i iqebblen ad ddunt imi d irgazen i nella, maca ugin-t-aɣ imi n ugemmaḍ n Tferka Taɣerbit*. Dagi, Itunsiyen d Imerruken ula d nutni seddan miḥyaf n lqella n tayri*, deg anecta yella-d ak d tlawin tifransisin d turupiyaniyin*. Kra n tikelt ara n qerreb, ara nenteq ar yiwet n tallest tafransist nettat imiren kan ad temmuqel tazwara udem n ssifa d lḥenn* n umeslay am uzuɣer* n yiles s « r » aparizyani, mara yettmeslay umdan d tikeli* d wamek liḥala ines.
Ad temmeɣ ad terr sak-is (asaku ufus) ddaw n teɣruṭ. Dagi akken ak d-temmel belli tigad ad tt-takreḍ. Ittusemma aqla-k d amgaggu*. Imiren kan ad tḥusseḍ i ssura-k a bnadem temmar s facal. Mara yili tameṭṭut tugad-ik, tekukra-k amek ara k-tefk laman akken ad teddu yid-k. Deg teswiɛin n tuffɣa n ixeddamen, seg 17 tamrilt* d afella alamma d 20 tamrilt, ifaguten ttaččaren-d d lɣaci. Tibankiḍin ttwaṭṭfent akken llan.
Wiyaḍ merra ad ddun s ibaddi, win ickernven ar imaṭṭafen d ieewzan n wuzzal i ttwaxedmen i wanecta. D timira agi akk nekk wi-yi icban i ttekakriɣ akken ad dduɣ deg umitru neɣ uṭubis, acku mara myeḥrasen imdanen am sserdin akken neqqar, tilawin n tmurt n Fransa akken llan (ula d tigi nneɣ) ad tckernvent* af iqraben nsent ddaw n tɣerdin nsent. Irgazen diɣen yiwen-nsen, ula d nutni yal yiwen ad isferfed ar lǧibat-is akken ad yerr ttezdam ar zdaxel n lǧib n lfista-s. Akken ma ahat dinna illa upikpukit ur s-yeshil ara ad t-id-issenser.
Nekkni imiren s imanagen izayrien nettḥulfu i yiman-nneɣ ur ngerrez ara. Nettili deg yir liḥala. Neẓra, neḥṣa belli di lawan agi i d ttilin ipikputiten akken ad xedmen "cceɣl-nsen", maca akken ad tcakkeḍ yal amdan i yettbinen n Tferka Taɣerbit d amakar n lejyub, dagi cekk-iw dayen i iɛeddan tilist. Ayagi mačči ala nekk it-ijerreben, seqsit wiyaḍ ma tessnem wid yeddren deg Fransa i tallit-nni. Maca llan ahat Iqvayliyen ur nettarra ara ddhen-nsen ar tidak agi, acku dayen yessaḍanen allaɣ n umdan.
Anecta ddren-t imanagen izayriyen deg iseggasen n 60, 70, 80, atg…. Tilawin timinigin n tmurt-nneɣ, nutenti ur ten-aɛna yara taluft, acku ur ttwaɛezlent ara am nekkni s yergazen. Tilawin nneɣ ur qwant ara di tallit nni, maca tidak yellan merra ddant d tama tazɣuzrant akken "ad selkent iman-nsent" (02). Innak yiwen umedya : « aɣerrabu mara t-keččmen waman, yal yiwen yettnadi kan ad yeslek aqerruy-is ». Ihi zzat n yir tallit, llan, qwan widak akkagi i iregglen zzat n tbalaɣt*.
Widak yettcabin ar ifransisen :
Widak agi werǧin i seeddan tamuḥeqranit d uezel gar nutni d ifransisen d urupiyaniyen sumata. Akken ad yili yiwen akkagi, ilaq-as ad yettak acbi deg ṣṣifa n udem-is ar urumi. Ilaq-as tazwara : 1) Acebbub is ad yili iserreḥ d aleggɣan, ur yettili ara d akerteṭṭani* ; ma d awraɣ dɣa akken ayaxir maḍi. 2) Allen d tizerqaqin. 3) Taglimt-is d tamellalt neɣ ma ttaberqact, akken akk axir.
Akken ma llan imdanen agi ttbeddilen ula d ismawen-nsen zzat n irumyen. Amedya : Muḥend, Ali, Said, ttuɣalen d’Alain, Jean, Philippe, atg….
Nouara, Zahia, Fatima ttuɣalent d Marie, Françoise, Delphine, atg,…
Dacu kan i ten-icbbwihen zzat n ifransisen, d lḥenn numeslay n tefransist-nsen. Llan deg-sen ulac kra n tmusni seg tutlayt tafransist, acku ttbinen xilla n dihin, si tmurt, mačči n Fransa.
Kran wayen ara k-d-isqerben ar yemdanen n Tferka Taɣerbit, ak-yessibɛed af ifransisen d urupyaniyen u ad tiliḍ seg wid ittwaɛezlen, yettwaḍerfen, yettwaɛggenen s uḍaḍ.
Iqvayliyen d Teqvayliyin igan akkagi, ur yella fell-asen miḥyaf d uzɣuzer urumi. Ɛacen, ddren tudert n lehna zeddigen, ur ssinen ara d acu i d lḥif n tayri n tullas, atg,... Acku akken llan Iqvayliyen igan am urupiyaniyen deg ṣṣifa nsen, sɛeddan ussan izeddganen. Merra zedɣen d tlawin amma deg isensiyen kra deg istidyuten.
Tagara.
Amawal
Asukay : abusif. Weḥbak : drague. iḥebbaken (dragueurs) ttnadin tilawin izhhu-kan. Tsellumt asemt : échelle sociale. Idger : origine, racine. Iḍarren iberkanen : pieds noirs. Luluf : des milliers Tabdelt : administration. Turupiyaniyin : européennes. tizgɣuzrayin : racistes femmes. Tikeli : comportement. Liḥala : classe sociale. Tferka Taɣerbit : Maghreb. Lḥenn : accent. Uzuɣer : rouler le « r » parisien. lqella n tayri : misère affective. Iceleaḍ : blonds. . Amgaggu : délinquant. tbalaɣt :difficulté. akerteṭṭan :crépus. tamrilt : heure
Lemɛani n ddunit :
01) Seg timsulta llan deg-sen ahat azal n wamur wid krad « d iberkanen n uḍar ». Ayen d-inna aɣmis n France soir deg iseggasen n tagar n 70, inna-d : 9 ar 10% deg ikumisaren deg Fransa d wid n Ifransisen n Lzayer. Ternuḍ-as diɣen llan deg-sen ula d iserdasen n lgirra n Lzayer. Wigini akk ɣur-sen cceḥna, taɣennant, atg.
02) Di tallit nni, iadda miḥyaf neɣ azɣuzer ameqran af kra ittcabin ar ṣṣif n uzayri. Ula d tikwal d Iguslaviyen, imi d imidditiraniyen ula d nutni, ssufrin, hanen deg timuḥeqranit n ukuntrul ibulisen deg umitru, anadi n tamezduɣ, axeddim.
Imerruken d Itunsiyen ula d nutni ssufrin am nekkni, maca mi d-sbeggnen iman nsen kan mačči d izayriyen imiren ad beddlen udem ar ɣur-sen. Iqqel tagarawyen ula d isem agi n « Maghrebin », erran-t kan izayriyen. Ḥala izayriyen ittcabin deg lewsayef nsen ar irumyen
Ttafen tilawin u irumyen ttqadaren-ten acku reyusin deg tudert nsen, sean lullu, tadrimt ! Innak uqbayli zik : « win isean irden, reṭlen-as medden awren ». Tarumit mara teddu d uzayri ittcabin ar urumi ɣur-s ṣṣifa, ur tettseḍḥi ara zzat n imawlan-is d ifransisen am nettat. Ma d taqvaylit ur qqwant ara di tallit nni u kra n tidak i d-iggran, xubbtent, ddant d irumyen, ipurtigalen, iguslaben, atg…
Tiyiḍ maḍi d iverkanen. (Ayagi s tidett yeḍ-d di lawan nni). Tameṭṭut taqvaylit, ur d-faq ara deg iman-is, am taeravin neɣ tifransisin, faqent seg iman-nsent. Tiqvayliyin udrent allen nsent af idger d tutlayt-nsent, atg….
Ur ttwalint ara "tawurt ara ten yessufɣen ar tafat". Walit tura af tutlayt taqvaylit : anti tigi akka i yesselmaden taqvaylit i tarwa-nsent di Fransa ? Ulac ! Anti tigi i ttmeslayen s teqvaylit i tarwa nsent di lzayer tamanaɣt ? Ulac ! Ma llant d timexḍa kan. Ma llant kra, alamma tekkes-asent tmusni (04). Anect-agi yella a tawaɣit.
Kra n yemdanen deg ddunit, mara yili "tekker tmes deg uzagur-is", netta ur d-wwi ara s lexbar ! Ad yettazzal af izerfan n Falastin. Akka igan imaziɣen si zik ar ass-a.
03) Ula di lgirra nekkni d urumi, widak illan d iceleaḍ*, ur ten- ḥebbsen ara deg iberdan neɣ deg umitru. Ass n 17 tubert 1960 , tawaɣit d lbaṭel aberkan i d-immaren af iɣriben nneɣ ; azekka nni kan deg ugraw aɣelnaw n Fransa, inna yiwen adiputi ufransis af ubaxix i d-yeḍran : « Heureux les Kabyles blancs ! ».
04) Ma llant kra deg-sent, alamma tekkes-asent tmusni : ittusemma ala tidak ur nezmir ad lemmdent (llah-ɣaleb akken qqaren izukar). Walit-ten dagi di Fransa. Tidak anida tarwa nsen d temslayen s teqvaylit, d tiyematin i iqeflen s trumit.


text:
Accueil > Kabylophonie > Yal ccedda tetabaɛ-itt talwit (VI)
Yal ccedda tetabaɛ-itt talwit (VI)
mardi 9 décembre 2014, par
Γas akken Taninna teslek seg yiwet n twaɣit meqqeren, maca yekcem-itt waṭṭan n tnefsit*. Ur tezmir ara ad d-teffeɣ seg tewwurt ar berra armi i tsemmeḥ deg leqraya-s.
S wayen akk i as-yeḍran i Tninna, Dda Aɛli yella d yiwen yettmeyyizen* ɣef wayen yeḍran d wayen ara yeḍrun d wayen i izemren ar d-iḍru. Yekker-d ṣṣbeḥ yeẓẓul tafrara*, aẓɣal* yewweḍ ar 45 n tfesniwin*.
Ibedd-d deg tiɣilt ittmuqul*, iwala-t-id yiwen n umsebrid i d-iɛebban deg ufus aɛwin* ara yawi yid-s ɣer uxeddim. Yenna :
Azul a lḥaǧ, aql-ak-id lla tettmuquleḍ ! D acu akka i twalaḍ ? Dda Aɛli i yellan tessɣer-it ddunit, tesserfa-t aṭṭas teswiɛt, yenna :
Ttwaliɣ deg lḥal yerɣa ḥulfan-as medden merra, ttwaliɣ deg-s qessiḥ ! ttwaliɣ ɣef wudmawen tɣab taḍsa, ulawen iɣumm-iten usigna, ma d tasa tbubb lǧerḥ*, ttwaliɣ tudert ur tesɛi lḥanna*, bbehvan* medden akken llan, leḥzen yeqqen-as-d aɛmam* i lferḥ (01). Ttwaliɣ ayen walan medden merra deg-neɣ anwa ur n wala, lxiq iffeɣ-d ad imerreḥ.
Ttwaliɣ tafsut yellan ɣlayet nekkni nekkes-as lqima, tamettant yellan rẓaget nerra-tt amzun d cciɛa, tallit yellan berriket ad tɛeddi akk af tmurt. Yerra-as-d umsebrid, yenna :
Ad yeṭṭef Ṛebbi i yugaren aya, ad ak yaɛfu Ṛebbi yaɛfu i lmumnin, ad d-yefk Yillu tagnit i wudem n win i tent-ixedmen (02). Dda Aɛli yerra-as :
Ruɣ a mmi ad txedmeḍ ad k-iɛiwen Yillu, d temẓi i ixeddmen af temɣer (03).
Gaya icedhan Taninna, yezga yettnadi sebbat i yeǧǧan Taninna ur d-tettas ara s aɣerbaz* ; s waya iceyyaɛ-as tameddakelt-is Lehna ad as-d-tawi asal* n tidett. Lehna truḥ srid* i wakken ad tẓerr* Taninna anida i as-teḥka ayen i as-yeḍran.
Gaya yella yettraǧu s ccuq* meqqren Lehna akken d-tuɣal seg uxxam n Ferruǧa i wakken ad as-d-tawi isalen n Tninna. Mi d-tuɣal Lehna temlal akked Gaya anida i tessaɛlem s wayen yeḍran. Lehna ur tettu ara ɣef wasmi i d-truḥ yemma-s n Gaya iwakken ad tessebɛed Taninna fell-as.
Amawal :
aṭṭan n tnefsit : maladie d l’âme. Trouble du comportement.
Dda : n masc. Sing. nekkni neqqar Dadda neɣ Dda (signe de politesse et respect envers les ainés).
Yettmeyyizen : v.penser, réfléchir. Neqqar as deg uedya : « ameyyez qbel aneggez » (penser avant d’agir).
tafrara : n. fem sing. awal agi yuɣal nettut armi i ten-beddel s umeslay n tegnawit. Tura ṭuqten i iqqaren « lefjer » (al-faǧr) l’heure a laquelle les musulmans pieux faisaient leur première prière à la premiere lueure du jour (04).
aẓɣal : n masc sing. chalheur. Tura beddelen-t s wawal lḥamu. Akk-a s tegnawit n ubrid d tin n uɣerbaz.
Tifasniwin : n fem plur. degrés de température.
Ittmuqul : v. observer.Llan wanida is-qqaren yettwacaf i yettmuqul. Awal agi yussa-d deg tegnawit anida is-semman : icuff, neɣ cuff neɣ : regarde, observe !
aɛwin : n m sing. Provision, ration pour le trajet a effectuer, ou bien celui a prendre dans les champs lors des travaux, les labours, etc.
aɛmam (atabani) : n masc sing. Tissu blanc ou orange enroulé autour de a tête. Turban que portaient des kabyles musulmans.
lǧerḥ : n masc sing. Blessure. Ajraḥ, blessé. Ijreḥ-it : il l’a blessé.
lḥanna : n. fem.sing. Tendresse, chaleur humaine. L’humanité, bonté. Ul-is i ČČur d lḥanna.
bbehvan : adj qual. Etre contrarié, troublé, révolté. Ici, il s’agit des gens. Amdan ara yeffeɣen i laɛqel-is zzat n kra yessexlaɛen, yessewhamen.
aɣerbaz : n m sing. D lakul s teqvaylit.
asal : n.m.sing : information, nouvelles. Usan-d isalen yelhan tameddit agi.
tẓerr : verbe voir à l’intensif. Dagi yelha-d d tmeṭṭut acku yella isekkil n « t ». Neqqar diɣen : iẓri, la vue. Tiẓri : offrande après avoir vu une presonne ‘(une fille candidate au mariage). Amedya : yefka Muḥend nneɣ tiẓri i Werdia Nat-Waɛli.
Ccuq : adj qual. Etat de manque, frustration. Amedya : aqcic n ccuq : le fils unique peut se nommé ainsi. Chose très désirée.
srid : direct, en direct sans report.
Lemɛani n ddunit :
01) Leḥzen yeqqen-as-d aɛmam i lferḥ : Dagi yebɣa ad d-yini belli yeɣli-d ayen ur nessefraḥ af umdan neɣ af tmurt. lemɛani akk am tigi ilaq ad kecment deg tsekla n tmaziɣt (taqvaylit). Wagi dayen yelhan i imaruyen nneɣ n uzekka.
02) « Ad d-yefk Yillu tagnit i wudem n win i tent-ixedmen » : Yillu yettqasas amdan iten-yettḥawalen, i ten-yettketiren, atg. Dag d dduɛa n yiwen af yiwen.
03) Temẓi i ixeddmen af temɣer : Wagi d aweṣṣi af yiwen akken ad yexdem af tudert-is anadam mazal-it meẓẓi, yeǧhed.
04) Illa yiwen wedlis i yura Salem Zenia i wumi isemma « Tafrara ».


text:
Taqsiṭ tis 78: Tira Yef lḥiḍ
ACU akka iḍerrun dagi? Agellid n Babil iereḍ-ed alef n yemdanen mechuṛen Yer yiwet n tmeYra tameqrant. Atnan ssexdamen tiqbucin n ddheb d lfeṭṭa akk-d ifenǧalen i d-ddmen si lemqam n Yahwa, yellan di Yarucalim. Di teswiet kan, ffYen-d iḍudan n ufus n wemdan, bdan ţţarun Yef lḥiḍ. LYaci meṛṛa iffeY-iten leeqel.
D Belcatsar, mmi-s n mmi-s n Nabuxadnuẓur, i gellan d agellid di zzman-nni. Ieeggeḍ s ṣṣut elayen a s-d-awin iseḥḥaren-is meṛṛa. Yenna-yasen: ‘Win ara d-iYren tira-yagi yerna ara iyi-d-yefken lmeena-s a t-YnuY s tikciwin w’ad yuYal d amḍebber wis tlata di tgelda-w (lḥukuma-w).’ Lameena ula d yiwen seg iseḥḥaren-is ur yezmir a d-iYer tira-nni neY a d-yefk lmeena-s.
Yemma-s n ugellid tesla i lḥess, dYa tekcem Yer wanda akken i tella tmeYra. Tenna i ugellid: ‘Ur ţţagad ara. Yella yiwen wergaz di lḥukuma-k i gessnen iṛebbiten iqedsen. Asmi i gella jeddi-k Nabuxadnuẓur d agellid, yerra-t d aqerru Yef iseḥḥaren-is meṛṛa. Isem-is Danyil. Ini a k-t-id-awin akken a k-d-yefk lmeena n tira-yagi.’
Imiren-nni kan wwin-d Danyil. Lḥaǧa tamezwarut i gexdem: yugi tikciwin-nni i s-fkan. Mbeed yessefhem i Belcatsar acuYer yekkes zik-nni Yahwa tageldit (leḥkem) i jeddi-s Nabuxadnuẓur. Danyil yenna-yas: ‘Yeččuṛ d zzux, Yef waya i t-ieuqeb Yahwa.’
Danyil yenna i Belcatsar: ‘Kečč teẓriḍ d acu yeḍran d jeddi-k, lameena teččuṛeḍ d zzux am neţţa. Tewwiḍ-d tiqbucin d ifenǧalen si lemqam n Yahwa yerna teswiḍ deg-sen. Tḥemdeḍ iṛebbiten n wesYar d iṛebbiten n weẓru, lameena ur teuzzeḍ ara Axellaq-nneY ameqran. Γef waya i d-iceggee Ṛebbi afus-agi akken ad yaru imeslayen-a.’
Danyil yenna diYen: ‘Atah wayen yuran: MENA, MENA, TEQAL d FARSIN.’
‘Aţah lmeena n wayen akka yuran. MENA: Ṛebbi yeḥseb ussan n lḥukuma-k yerna yessaweḍ-iţ Yer lḥedd-is. TEQAL: teţwawezneḍ di lmizan, yerna ufan-k txuṣṣeḍ. FARSIN: lḥukuma-k teYli ger ifassen n wat Faras d wat Maday.’
Weread yekfi Danyil ameslay mi d-ẓedmen wat Faras d wat Maday Yef Babil. Steemṛen tamdint-nni yerna nYan Belcatsar. Ayen akk yuran Yef lḥiḍ yeḍra-d deg yiḍ-nni! Ihi, d acu ara yeḍrun tura d wat Isṛayil? Ur neţeeṭṭil ara a t-nwali. Lameena, a nẓer uqbel ayen yeḍran d Danyil.
Danyil 5:1-31.
Isteqsiyen
- Acu yeḍran di tmeYra tameqrant m’akken i gessexdem ugellid n Babil tiqbucin d ifenǧalen i d-yeţwaddmen si lemqam n Yarucalim?
- Acu yenna Belcatsar i iseḥḥaren-is? Lameena acu ur wwiḍen ara a t-xedmen?
- Acu i s-tenna yemma-s i Belcatsar?
- Elaḥsab n wayen yenna Danyil i ugellid, acuYer i d-iceggee Ṛebbi afus-nni iwakken ad yaru Yef lḥiḍ?
- Amek i d-yessefhem Danyil imeslayen-nni yuran Yef lḥiḍ?
- Acu yeḍran m’akken yella iheddeṛ Danyil?
Isteqsiyen nniḍen
- Γer Danyil 5:1-31.
Acu n lxilaf yellan ger tugdi n Ṛebbi ţ-ţugdi i gḥuss Belcatsar m’akken i gwala tira-nni Yef lḥiḍ? (Dan. 5:6, 7; Ahel. 19:9; Ṛuma 8:35-39)
Amek i d-isbeggen Danyil tirrugza m’akken i gehdeṛ i ugellid d imeqranen-is? (Dan. 5:17, 18, 22, 26-28; Lec. 4:29)
Amek i d-yessken wayen yuran di Danyil ixef 5 belli Yahwa d Aneḥkam ameqran Yef txelqit meṛṛa? (Dan. 4:17, 25; 5:21)


text:
Lwennas Meɛṭub
Lwennas Meɛṭub ⵍⵡⴻⵏⵏⴰⵙ ⵎⴻⵄⵜⵓⴱ
Lwennas Meetub, taklut ɣef aɣalad n uxxam is, axxam id yuɣalen asalay. (Tawrirt n Musa - Tamurt Leqvayel)
Lwennas Meɛtub ilul deg 24 yennayer 1956 di taddart di Tmurt n leqbayel. Mi yessiweḍ tesɛa n isegassen deg lɛemer-is ixedm-d snitra-s tamezwarut akk-d ccnawi-s imezwura. Tarmit-is tasertayt, tadelsant, akk-d tugna-s tebda s ifukal ger leqbayel akk-d iɛsekriyen n wanabad n Ledzayer deg 1963-1964. Deg 1968 Anabad n Ledzayer yesseɣser-d asertay n useɛreb n Imaziɣen; Meɛtub yeḥbes-d leqraya-ines kra n iseggasen mbeɛd yunag ɣer Fransa.
Tamɣit[beddel | edit source]
Lwennas Meɛtub yebda tanunnect deg ddunit n uẓawan s talilt n uccenay azwaw Idir; l album amezwaru-ines "Ay, Izem!" deg 1978, yiwen si ger 36 deg tuddert-is merra, yella d asmures ameqqran deg tmurt n yezwawen.
Lwennas Meɛtub ixdem-d abaraz amezwaru-ines deg Yebrir 1980 di lweqt n Tefsut Tamaziɣt imi agdud azwaw ibed mgal anabad n dreɛ n Ledzayer. Aẓawan-is d asserwi n Cceɛbi s uẓawan amaziɣ ; idrisen-ines heddren ɣef tamurt n imaziɣen, tilelli, tugdut, tayri, nnfu, timektit, amezruy, lehna, akk-d izerfan n yemdanen; ihedr-ed ɣef ayen yellan, ayen yelhan neɣ yerkan, deg tudert n medden merra.
Tudert Tasertayt[beddel | edit source]
Deg 1988 imi bdan ccwalat n Tafsut Tamaziɣt, Lwennas Meɛtub yettwajeh-d xemsa n iberdan s yifasen n tamsetla n unabad n Ledzayer; yeqqim-ed sin iseggassen deg ṣbitar yerna yesɛedda 17 n igzamen ɣef lǧetta-s imi yewt-ed ɣef tiwwura n lmut.
Di lweqt n ttrad n tajmaɛt n tagmat n yinselmen, FIS akk-d GIA, i yebɣan ad kksen tugdut si Lezdayer deg useggas n 1992, ḥekmen fell-as s lmut. Deg wass 25 n Ctember 1994 yettwaxṭef-ed s yifasen n tagmat n yinsleman, maca 15 n wussan seld aya, serrḥen-as-d imi walan belli aḥric meqqren n wegdud azwaw bdan ttgalan deg-sen ɣef sseba-ines.
Deg 1994 yura-d yiwen n wedlis (taktabt) ɣef tudert-is s tutlayt Tafransist “Rebelle” (Paris: Stock, 1995).
Arrazen[beddel | edit source]
- 6 Dujember 1994 Meɛtub yeṭṭef-ed Le Prix de la Mémoire (“Arraz n Timektit”) seg ifasen n massa Danielle Mitterrand, taselwayt n “tuddsa n tlelli n tafransist” (La Fondation France Libertés) deg temdint n Paris.
- Deg 22 Meɣres 1995, tuddsa n ineymas n l Kanada tefka-yas Le Prix de la Liberté d'Expression (Arraz n tanfalit tilellit).
- 19 Dujember, 1995 yeṭṭef-ed Le Prix Tahar Djaout (Arraz n Ṭaher Ǧawut) seg ifasen n La Fondation Nourredine Abba (Tudsa n Nourredine ɛabba) deg azadaɣ n l UNESCO deg Paris. Irwan agi yettussema ɣef yiwen n uneɣmas yettwanɣen s yifassen n "tagmat n yinsleman".
Ussan Ineggura[beddel | edit source]
25 yunyu 1998 azal n 12:30 n tmeddit, ṭonobil n Meɛtub tettwaḥbes ɣef rrif n webrid; bu tmegrad, u yiwen wergaz ur nettwassen ara, yenɣa Meɛtub, ijreḥ tlata n tilawen i llant yid-es. Akken kan, azal n sin neɣ tlata n swayɛ mbeɛd, tamgert n Meɛṭub thuz tamurt n izwawen merra imi aṭas n medden i t-iḥemlen; ilulufen n lɣaci fɣen ɣef iberdan n ttnaddin “Anabad Aqettal!”. Sebɛa n wussan n ccwal iǧehden snuhzen tamurt merrra; ilemẓyen nnuɣen mgal tamsetla, zedmen ɣef izdaɣen akk d wayla n unabad. Deg 28 n Yunyu 1998 ilulufen n lɣaci ḥedren ussan-ed ɣef timeqbert n taddart-is am akken a t-ẓren ɣef tikkelt taneggarut as-fken tanemmirt akken ilaq lḥal.
Tamgert n Meɛtub tedra yiwet n ddurt aqbel anabad n Ledzayer yesɛedda lqanun i menɛen tamaziɣt s imukan n lbaylek; Meɛtub yella d afernan iǧehden mgal lqanun-agi.
Meɛtub Lwennas nɣan-t iɛdawen n tudert amedyaz, d acennay ameqqran, d win yefkan udem yelhan i ccna n wezwawen, daɣen d ameɣnas ameqqran n tmaziɣt d tugdut, yefka fell-asent ula d idammen-is; yella mechur deg ddunit merra imi iqerreb-ed aṭas n medden s imeslayen akk-d lecɣal-is.
Deg useggas mbeɛd lmut-is, asunded meqqren iḥebs-d Tizi Wezzu imi ilulufen n lɣaci fɣen-ed ɣef izenqan ad sskan belli ur ttun ara Meɛṭub. L BBC (“tudsa n tifeffaɣt n tmurt n Legliz”) txebber-ed belli aḥric ameqqran n lɣaci lumen anabad n Ledzayer ɣef lmut-is ur qeblen ara tamacahutt n unabad i qqaren belli d tagmat n yinsleman i t-inɣan.
Azal n 20,000 n lɣaci fɣen-ed ɣef izenqan deg useggas wis tlata n temgert-is.
Sin iberdan deg timdinin n Grenoble akk-d Lyon, tamurt n Fransa, ttusemman ɣef Meɛtub Lwennas.
Tawacult-is txelq-ed yiwet n tudsa (Tundsa n Mɛṭub Lwennas) iwakken ad seɣlin tafat ɣef ssiba n temgert-is akk-d ad rnun lǧehd-nsen i wid yettnaɣen ɣef izerfan n yemdanen merra.
Aḥric ameqqran n tudert-is Meɛṭub yella d argaz urmid n izerfan n wegdud azwaw, tugdut, akk-d tilelli; ɣas akken wid yerkan ttqelliben amek ara t-susmen, imi nɣant, Meɛtub deg wulawen n wegdud-is mazal yedder.
Aḍebsaru[beddel | edit source]
Aqeddac n Lwennas Meɛtub tessuddes s 28 iseɣraz (naɣ 34 isunad).
yiwet n tezlitt[beddel | edit source]
- Tabratt i lḥekkam…)
- I
- Ur ttgalla ur ḥennet
- G wayen deg ur tettḥeqqeḍ ara
- Ur ttamen ṣṣaba ar tterwet
- Imiren adder-ed lɣella
- Ahbuh!
- Keč tetturebbaḍ i ccwal
- Tbeddleḍ laṣel-ik s tejɛal
- Amek I tt-tenwiḍ tagara
- Am win yectaqen aserwal
- Yal amḍiq yefsi axellal
- Ad ḥṣun madden a ta yesɛa
- i d iyi-cqan
- Ur teggareḍ di lḥemṣa
- I diyi-ɣaḍen d BuƐednan
- D yergazen at lbaḍna
- Acu i txuṣṣeḍ ay aɛeyan
- Ma t-tixutam i k-d-ihwan
- idammen-is I tt-inɣan
- Neɣ ammi ar d timucuha
- Terwi tebberwi
- Yegguma a d-iḍheṛ yexf-is
- Terwi tebberwi
- Ur teɛqil faḍma argaz-is
- Aḥlil
- Tidett yyaw a tt-nemyeḥkut
- A s-nefk ttriḥ I lekteb
- Ayen akk a yezzelzen tamurt
- Yessen-it kan t-n-jaṛṛeb
- Wiyaḍ nniḍen
- Ɣran neɣ sebken
- Cban zzeyar yuḍnen
- Mi ten-id-yezzuzen ṭṭaleb
- Ayen d-ilulen seg ukabar nnsen
- Xas d agejdur a t-leqmen
- W iṭṛaman a ten-iqerreb
- Tidett a ttan di tmurt-iw
- Zzur fellas yeckunṭeḍ
- Ula d ayen ẓrant wallen-iw
- Qqaren a teshetrifeḍ
- Snefsit leɛqel
- Kkset-as cckel
- Di ddiq tagmatt tennukbel
- D asfel d lɛib a tt-nenneḍ
- Muqlet mebɛid ttxil-wat
- Wigi la ineqqen banen
- I leḥkem ẓẓayit tuyat
- Ur sɛin f wayeg aa ḥiren
- Faqen s uzekka
- Ur ten-iḍemmen ara
- Tetɣebbel tzehher tnefsa
- xelqentt id deg-s ɛewqen
- Eh oui
- Assa deg-sen nettwali
- Di leḥkem d nutni
- I tmegḥelt bedlen tayett
- S wallaɣen thuba tmusni
- I deg ẓẓan iswi
- Tamurt alamma quccen-tt
- Zhir di tikli
- Ɣer-sen ur yelli
- Ccut kecmen leḥkem f tefdent
- Zemren I uṛaǧi
- Mi srekden imɣi
- Ad aɣ-d-inin qablet-ett
- Imeslayen nni
- B-bemdakkel Lhacimi
- D Dda-Lḥusin neɣ Saɛdi
- Yettakken abeḥri I turett
- A te-ṛbun maḍi
- Fellag neɣ nekkini
- D ugeswaḥ n Dilem Aɛli
- Lkaṛṭa n tudert sɣersen-tt
- Ayen yerǧan Xalida nni
- I sen-isxerben taguni
- Ay ay ay ulayɣer tmeyzem ma ṭṭfen-tt
- II
- Am wi yettseqqin I wasif
- Yiwet ur tt-iṭṭif
- Yesnezh-ed dg-es leɛṛac
- Uqbel at-tgerm asurif
- At-tezzwerm nnif
- M’ulac tamaziɣt ulac ulac ulac
- Teɣli teslent deg Illulen
- Thubb Iɣallen
- Tḥuza yiwen di Mlikec
- Mačči d yiwet I d-ilulen
- Ara d-ilalen
- Tin d-ilulena d-teṭṭuṛṛec
- Ay ahṛuḥu ay d-ittṣaren
- Ula d atmaten
- Ansi nekka d asawen
- Iḍarren xnubṛen
- Zztur deg-neɣ yetḥennec
- Nḥemmel dderz nettɛeggiḍ
- Netnakow am ceṭṭiḍ
- Ntettutu ansi I d-nɛedda
- Iɛerq cced uyeddid
- Nettnadi f ssmid
- Anda akken i-gzad ukerfa
- Tameslayt i ɣ-d-inǧeṛn abrid
- Ḍlan-as ssḍid
- Ula d bab-is yestehza
- Cceɣl ur yelli d ajdid
- Neggul ur nerkid
- Seg-neɣ i d-tjebbu tyita
- Aẓeṭṭa n tegmatt yebṭel
- Lemmer yezwar laɛqel
- Tili assa yefra cceɣl-is
- III
- Ẓriɣ ay aḥbib tuyseḍ
- Xas tesmuzegteḍ
- Lmendad ur t-tgiḍ ara
- Taɣzut akken tennumeḍ
- S tidi tmeggleḍ
- Tṣaḥ-ed I yat ttnefxa
- Tenfiḍ si tmurt themleḍ
- Tenwiḍ at-tḍilleḍ
- wegud n lemtahna
- Ay anda tebɣuḍ tawḍeḍ
- Ur teṭṭelliqeḍ
- I wayen akk k-yezzan tasa
- Seg wul zeddigen I tḥemmleḍ
- tfou tqedḥeḍ
- Tettcebbiḥ-ak tanafa
- Seg wul zeddigen I tḥemmleḍ
- Fella-s I tjehqeḍ
- M aa k-ttwaxeblent tirga
- Ah a la isekker
- T-taɛzizt-is i d-ifekkeṛ
- G wul-ik izad usemmiḍ
- Deg ugur tuẓiḍ
- Cekklen-k leqyud n ccfaya
- Yezzem-ik wul ɣef tin teǧǧiḍ
- Lemmer di tt-tugiḍ
- A s-nini d yir leḥmala
- Imi keč daxel tezziḍ
- Isem-is mi s-tesliḍ
- At-tnefleḍ ɣer ttberna
- Deg wussan tettektiliḍ
- G seggasen tettsenniḍ
- Am waken iɛeǧb-ak waya
- Ah a la isekker
- T-taɛzizt-is I d-ifekkeṛ
- Ẓriɣ acu I k-iḥerṣen
- D wacu I k-yesbeɛden
- Ẓer kan I txeddem lmerta
- T-tamurt nneɣ i-gexnunsen
- Tfal seg dammen
- Wa yemmut wayeḍ innejla
- Ma d nekkni s wid d-iqqimen
- A ɣ-ddeqqimen
- An-nettsennid f tmara
- Mi ɣ-ḥwaǧen a ɣ-d-ssiwlen
- Mi fuken a ɣ-ḍelqen
- Tturaren yiss-neɣ lebda
- Ah a la isekker
- T-taɛzizt-is i d-ifekker.
- D ungifibubben tabburt
- Akken i wen-teḍra
- Ma tɣilem ad ḍelqen I tsarutt
- Tesɛam nniyya
- W iɛerḍen tacriḥt n tsekkurt
- Ur iqenneɛ ara
- Ddwa-s a-ncerreg tamurt
- An-nebrez tura
- Amar assen ay atma
- At-naqel Lezzayer
- Seg uɣurru seg uɣurru seg uɣurru
- Mačči d yiwen i d-iẓedmen
- Isenta tuccar
- Ay amcum deg-neɣ yeffɣen
- Yeǧǧa-d tisigar
- Di Lezzayer tagmatt tuḍen
- Tenṭer ur ur tettnekkar
- Ssus iṛebba acciwen
- Ad yesni idurar
- Iɛeṭṭel a d-ijbu liser
- Ara tt-ifersen
- Seg uɣurru seg uɣurru seg uɣurru
- Xas yeqqed-aɣ laẓ d facal
- F ṣṣber ur nettsennid
- Skud mazal tarwa n laḥlal
- Ur s-nkennu I lqid
- Akken yebɣa izzelz uzaylal
- Ur nxellef abrid
- I g-gemmaren a tiḥemmal
- Ur neffiɣ f lǧid
- S laṣel d ṣṣfa lɛeqqal
- Ss an-nezwi Lezzayer
- Seg uɣurru seg uɣurru seg uɣurru


text:
Taqsiṭ tis 18: Yeequb iṛuḥ Yer Ḥaṛan
TEẒRIḌ anwa-ten yemdanen-agi yeţmeslayen d Yeequb? D imeksawen. Yeequb yelḥa aṭas n wussan, yuYal immuger-iten-id Yer tama n lbir. Yufa-ten kessen lmal-nsen. Yeequb yesteqsa-ten: ‘Ansi-kkun?’
Rran-as: ‘Si Ḥaṛan.’
Yeequb yesteqsa-ten daYen: ‘Tessnem Laban?’
Rran-as: ‘Ih, nessen-it. Muqel dYa, aţţan yelli-s Ṛaḥil teţţeddu-d s lmal-is.’ Twalaḍ Ṛaḥil akken a d-tleḥḥu?
Mi gwala Yeequb a d-tleḥḥu Ṛaḥil neţţat d lmal n baba-s, ikkes ablaḍ yellan Yef yimi n lbir, dYa yefka i lmal ad isew. Umbeed, Yeequb isellem Yef Ṛaḥil, yelli-s n xali-s Laban, yessefhem-as wi t-ilan. Ṛaḥil ikkat wul-is, dYa tuzzel aţ-ţxebbeṛ baba-s Laban.
Laban yefṛeḥ aṭas imi ara yeqqim Yeequb deg wexxam-is. Yerna asmi i gexḍeb Ṛaḥil, Laban yefṛeḥ ayendin. Lameena issuter i Yeequb ad ixdem sebea iseggasen Yur-es akken a s-yefk Ṛaḥil. Yeequb yeqbel axaṭer iḥemmel aṭas Ṛaḥil. Lameena mi d-yewweḍ lweqt n zzwaǧ, teẓriḍ acu yeḍran?
Laban yefka i Yeequb yelli-s tamenzut Liya deg wemkan n Ṛaḥil. Armi yeqbel Yeequb ad ixdem sebea iseggasen nniḍen Yur-es, i s-yefka Ṛaḥil. Di zzman-nni Ṛebbi ieemmed i yergazen ad seun akteṛ n yiwet tmeṭṭut. Lameena tura, akken i d-inna Wedlis Iqedsen, ilaq-as i wergaz ad yeseu yiwet n tmeṭṭut kan.
Laṣel n ddunit 29:1-30.
Isteqsiyen
- Anta-ţ teqcict-agi i teţwaliḍ di ţţeswiṛa? Deg wacu i ţ-ieawen Yeequb?
- Acu i geqbel ad yexdem Yeequb akken ad yaY Ṛaḥil?
- Acu i gexdem Laban mi d-yeḥdeṛ zzwaǧ n Yeequb d Ṛaḥil?
- Acu i geqbel ad yexdem daYen Yeequb iwakken aţ-ţuYal Ṛaḥil ţ-ţameṭṭut-is?
Isteqsiyen nniḍen
- Γer Laṣel n ddunit 29:1-30.
Γas akken Laban ikellex Yef Yeequb, amek i t-iquder Yeequb? Acu i nezmer a nelmed deg wannect-a? (Laṣel 25:27; 29:26-28; Matta 5:37)
Amek i d-yesbeggen lemtel n Yeequb lxilaf yellan ger leḥmala n ṣṣeḥ d leeceq ur neţdumu ara? (Laṣel 29:18, 20, 30; Isefra 8:6)
Anta-tent ṛebea tlawin-nni i geemmṛen axxam n Yeequb s warrac? (Laṣel 29:23, 24, 28, 29)


text:
Taqsiṭ tis 89: Eisa yezzazdeg lemqam
MUQEL kan Eisa. Atan izeef ayendin. Teẓriḍ acuYer? Axaṭer irgazen-agi yellan di lemqam n Ṛebbi ččuṛen d ṭṭmee. Ţnadin ad rebḥen aṭas n yedrimen Yef yeerar n lYaci i d-iţţasen ad eebden Ṛebbi.
Twalaḍ ieejmiyen, akraren d yetbiren meṛṛa yellan di ţţeswiṛa-ya? Atnan znuzuyen-ten yergazen-agi di lemqam. Teẓriḍ acuYer? Axaṭer At Isṛayil ḥwaǧen lḥiwan d leḍyur iwakken a ten-budden d iseflawen i Ṛebbi.
Lqanun n Ṛebbi inna-d belli ass ideg ara yedneb yiwen seg wat Isṛayil, ilaq ad yefk asfel i Ṛebbi. Lameena llant teswiein nniḍen i geţţawin At Isṛayil ad fken iseflawen. Anda i zemren ihi ad afen ifṛax d lḥiwan ara fken d iseflawen i Ṛebbi?
Kra seg wat Isṛayil kesben ifṛax d lḥiwan i zemren ad fken d iseflawen. Lameena aṭas seg-sen ur nesei ara d acu ara mudden. Ma d wiyaḍ beeden aṭas Yef temdint n Yarucalim, daymi ur zmiren ara ad awin yid-sen lḥiwan alamma d lemqam. LYaci ţṛuḥun ihi Yer dinna, ţţaYen-d lḥiwan neY ifṛax i ḥwaǧen. Lameena irgazen-agi i teţwaliḍ di ţţeswiṛa d imakaren axaṭer ssuturen i lYaci xilla n iṣurdiyen. Yerna lukan d lebYi, ur sen-ilaq ara maḍi ad xedmen ttjaṛa di lemqam n Ṛebbi.
D ayagi i gesserfan Eisa. Yeqleb ihi ṭṭwabel n yergazen-agi yerna issedwi idrimen-nsen meṛṛa Yer lqaea. Ixdem diYen ajelkaḍ s wemrar, dYa yessufeY Yer beṛṛa lḥiwan akk yellan di lemqam. Umbeed, yumeṛ i yergazen-nni yeznuzuyen itbiren: ‘Kkset akk annect-a ssyagi! Ur ţţarrat ara axxam n Baba d ssuq.’
YuY lḥal, kra seg inelmaden n Eisa ddan yid-es Yer lemqam n Yarucalim. Wehmen deg wayen yexdem. Lameena mmektan-d ayen yuran Yef Mmi-s n Ṛebbi deg Wedlis Iqedsen: ‘Leḥmala yesea i wexxam n Ṛebbi treqq deg-s am tmes.’
Mi gella Eisa di temdint n Yarucalim, di lweqt n Leid n Usuref, aṭas n lbeṛhanat i gexdem. Umbeed yeǧǧa tamurt n Yahuda, yuYal Yer tmurt n Jlili. Akken ad iṛuḥ Yer dinna, ilaq-as ad ieeddi Yef tmurt n Cumrun (Samarya). A nwali d acu yeḍran dinna.
Yuḥenna 2:13-25; 4:3, 4.
Isteqsiyen
- Acimi i ţnuzun lḥiwan di lemqam?
- Acu yesserfan Eisa?
- Akken i teţwaliḍ di ţţeswiṛa, acu i gxeddem Eisa? Acu yumeṛ i wid yeznuzuyen itbiren?
- Mi walan ayen yexdem Eisa, acu i d-mmektan inelmaden-is?
- Ansi i geedda Eisa akken ad yuYal Yer tmurt n Jlili?
Asteqsi nniḍen
- Γer Yuḥenna 2:13-25.
Eisa yezeef asmi i d-yufa wid yeţbeddilen idrimen di lemqam. Amek i glaq a neḥseb ttjaṛa daxel n Tzeqqa n Tgelda? (Yuḥ. 2:15, 16; 1 Kurin. 10:24, 31-33)


text:
ULƔU I umezruy, imɣaren n Imucaɣ deg Tiniri ceyyɛen tabrat i de Gaulle anda i as-nnan, s wawal yegzem, d akken xḍan, ur ttekkin ara deg tmura i d-snulfa Fṛansa ɣef lkaɣeḍ. Ssutren-as asbeddi n Uwanek amaynut n yiman-nsen. D timrawin n yiseggasen aya tura, Imucaɣ n tmura n Tefriqt-Ugafa akked wid n Mali d Niger ara ttxelliṣen beṭṭu yebḍan am yibawen ɣef lluḥ : ha-ten-an deg Libya, Lzzayer, Niger Mali, Burkina Faso anda ur tneḥsiben, ḍerfen-ten, ḥeqren-ten, kkes-d d acu ur sɛeddan deg lḥif d wurrif. Agguren-a ineggura, begsen-d s tidet, ad zuzfen lḥif-nsen, cemmṛen i yiɣalen-nsen akken ad ssalin imal-nsen, ad d-rren akal i asen-yettwakksen : Tinariwen n Uzawad. Tirririt n tmurt n Mali, ur d tin ṣṣwab, mačči kan yesɛuẓeg i wayen ssuturen Imucaɣ, aha, yessuget-d iserdasen ɣer tama-a ufella n Mali akken ad yexden lebɣi-is deg yimezdaɣ : s uḥeccem, tukksiwin n sser d tmenɣiwt deg-sen. Seg tazwara n useggas 2012 ar ass-a nekkni ara nettwali, ifassen-nneɣ keblen, i yiwet n ccedda talsant meqqren. Yiwen n ṛṛabul n Wegraw n Leǧnas Yedduklen yenna-d d akken ugar n 20.000 n yimucaɣ i yeggujen, ǧǧan ixxamen-nsen, seg llaẓ d lqella n waman ara ttganin ɣef tewwurt n tmura tiǧiratin am Lzzayer, Niger, Burkina Faso d Mauritania. Nekkni s yimeɣnasen, s yiɛeggalen n tuddsiwin tigreɣlanin, d yimussuyen d tdukliwin timaziɣin n Maṛṛikan Ugafa, neddukel d ameqyas ɣef TMUII (Tadukli n Maṛṛikan Ugafa n Yibeddi ɣer Yidis n Yimaziɣen) i wakken ad d-nessiweḍ tiɣri-nneɣ ɣer ṛṛḥba n ddunit akked tuddsiwin n yizerfan n wemdan, nessawel-d ladɣa ɣer tmesbaniyin d temliliyin deg yakk timdinin n ddunit akken ad neg ass n 07 deg Yebrir 2012 d ass agreɣlan n yibeddi ɣer yidis n watmaten-nneɣ Imucaɣ n Uzawad. Ottawa, Canada, ass n 27 Furar 2012.
Annect-a wer ma nbeder-d acḥal d amacaɣ d tmacaɣt i yenɣan, iɛeggben yiserdasen n Mali s tallelt n tedrimt n kra n tmurt am Niger d Sénégal, s waya dɣa ɛefsen izerfan n wemdan, d Usaḍuf agreɣlan, ladɣa win n Leǧnas Yedduklen yerzan azref n yiɣerfan i timmunent, ad idiren deg tlelli.
ULƔU
I umezruy, imɣaren n Imucaɣ deg Tiniri ceyyɛen tabrat i de Gaulle anda i as-nnan, s wawal yegzem, d akken xḍan, ur ttekkin ara deg tmura i d-snulfa Fṛansa ɣef lkaɣeḍ. Ssutren-as asbeddi n Uwanek amaynut n yiman-nsen. D timrawin n yiseggasen aya tura, Imucaɣ n tmura n Tefriqt-Ugafa akked wid n Mali d Niger ara ttxelliṣen beṭṭu yebḍan am yibawen ɣef lluḥ : ha-ten-an deg Libya, Lzzayer, Niger Mali, Burkina Faso anda ur tneḥsiben, ḍerfen-ten, ḥeqren-ten, kkes-d d acu ur sɛeddan deg lḥif d wurrif. Agguren-a ineggura, begsen-d s tidet, ad zuzfen lḥif-nsen, cemmṛen i yiɣalen-nsen akken ad ssalin imal-nsen, ad d-rren akal i asen-yettwakksen : Tinariwen n Uzawad. Tirririt n tmurt n Mali, ur d tin ṣṣwab, mačči kan yesɛuẓeg i wayen ssuturen Imucaɣ, aha, yessuget-d iserdasen ɣer tama-a ufella n Mali akken ad yexden lebɣi-is deg yimezdaɣ : s uḥeccem, tukksiwin n sser d tmenɣiwt deg-sen.
Seg tazwara n useggas 2012 ar ass-a nekkni ara nettwali, ifassen-nneɣ keblen, i yiwet n ccedda talsant meqqren.
Yiwen n ṛṛabul n Wegraw n Leǧnas Yedduklen yenna-d d akken ugar n 20.000 n yimucaɣ i yeggujen, ǧǧan ixxamen-nsen, seg llaẓ d lqella n waman ara ttganin ɣef tewwurt n tmura tiǧiratin am Lzzayer, Niger, Burkina Faso d Mauritania.
Nekkni s yimeɣnasen, s yiɛeggalen n tuddsiwin tigreɣlanin, d yimussuyen d tdukliwin timaziɣin n Maṛṛikan Ugafa, neddukel d ameqyas ɣef TMUII (Tadukli n Maṛṛikan Ugafa n Yibeddi ɣer Yidis n Yimaziɣen) i wakken ad d-nessiweḍ tiɣri-nneɣ ɣer ṛṛḥba n ddunit akked tuddsiwin n yizerfan n wemdan, nessawel-d ladɣa ɣer tmesbaniyin d temliliyin deg yakk timdinin n ddunit akken ad neg ass n 07 deg Yebrir 2012 d ass agreɣlan n yibeddi ɣer yidis n watmaten-nneɣ Imucaɣ n Uzawad.
Ottawa, Canada, ass n 27 Furar 2012.


text:
Azul fellawen akken ma tellam, d at wexxam neɣ d inevgawen. Taddart Iḥemziyen, tettwassen si zik, deg Illulen U Malu, s tirruggza d Tamurt n Iqvayliyen d tin ara itteklen fell‑as d ttudrin am nettat. Tanemmirt i Iḥemziyen akken ma llan, tanemmirt i inevgawen‑nsen Afud igerrzen 9 di ctenver 2011 Ferhat At Sâid, Aselway n Unavad Aqvayli
yiles aẓidan. Ttwaɛerḍeɣ‐d ɣur‑s i tikkelt taneggarut, uqvel ad d‑afeɣ
iman‐iw d imenfi sɣur adavu amesvaṭli, aseggwas n 2007.
Taqvaylit, skud tezdeɣ tudrin, ur tettettu ara laṣel is.
Tafaska i d‑svedden Iḥemziyen i tqendurt taqvaylit terna‐d iseɣ i
tarwa‐s, i Illulen, i weɣref aqvayli. Am Ǧuwa di Vgayet i tmedyazt, At
Hicem i uzeṭṭa, Lemsella i tvexsisin, d wacḥal n tudrin i yettnekkaren
ad ssidrent idles aqvayli, Iḥemziyen rnan‐d iseɣ i yiseɣ.
isen‑id‑icebbḥen taggnitt.
Azul fellawen akken ma tellam, d at wexxam neɣ d inevgawen.
Taddart Iḥemziyen, tettwassen si zik, deg Illulen U Malu, s tirruggza d
Tamurt n Iqvayliyen d tin ara itteklen fell‑as d ttudrin am nettat.
Tanemmirt i Iḥemziyen akken ma llan, tanemmirt i inevgawen‑nsen
Afud igerrzen
9 di ctenver 2011
Ferhat At Sâid, Aselway n Unavad Aqvayli


text: Kabyle(i) 1 Zik-nni, acḥal iberdan i d-ihdeṛ Sidi Ṛebbi seg yimi n lenbiya s țebcirat yemxalafen; 2 ma deg ussan-agi yellan d ussan ineggura, yemmeslay-aɣ-d s Mmi-s, yerra kullec ger ifassen-is, yis i d-ixleq ddunit meṛṛa. 3 D nețța i d-isbeggnen ccbiha n tideț akk-d tmanegt tameqqrant n Sidi Ṛebbi akken tella, s tezmert n wawal-is i gbedd lsas n ddunit meṛṛa. Mi gessazdeg imdanen si ddnubat-nsen, yeṭṭef amkan n lḥekma deg igenwan ɣer tama tayeffust n Sidi Ṛebbi; 4 yekka-d sennig n lmalayekkat, axaṭer Sidi Ṛebbi yefka-yas isem yugaren isem-nsent. 5 Anwa lmelk iwumi yenna Sidi Ṛebbi : Kečč d Mmi, d nekk i k-id-yefkan ɣer ddunit ass-a . Anwa lmelk i ɣef i d-yenna : Nekk ad iliɣ d Baba-s, nețța ad yili d Mm i. 6 Asmi i d-yefka amenzu ɣer ddunit yenna-d : L malayekkat meṛṛa n Sidi Ṛebbi ad seǧǧdent zdat-es a t-ɛebdent. 7 Yenna-d daɣen ɣef lmalayekkat : Yesseqdac lmalayekkat-is am aḍu, iqeddacen-is am uḥeǧǧaǧu n tmes . 8 Ma ɣef Mmi-s yenna-d : Amkan n lḥekma-k a Ṛebbi ibedd i dayem, t azmert n tgeldit-ik, ț-țazmert taḥeqqit. 9 Tḥemmleḍ lḥeqq tkeṛheḍ lbaṭel, daymi a Ṛebbi, Illu-inek, idhen aqeṛṛuy-ik s zzit n lfeṛḥ, isbedd-ik d agellid, d k ečč i gextaṛ ger yeṛfiqen-ik. 10 Yerna yenna : D kečč a Ṛebbi i gessersen lsas n ddunit si tazwara, d ifassen-ik i gfeṣṣlen igenwan ; 11 nutni ad fnun ma d kečč aț-țdumeḍ, ad uɣalen meṛṛa d iqdime n am llebsa taqdimt, 12 a ten-tbeddleḍ a m akken tețwabeddal llebsa, a ten-tețleḍ am ubeṛnus, ma d kečč ur tețbeddileḍ ar a, ussan-ik ur țfakan ara . 13 Anwa lmelk iwumi yenna : ?ṭef amkan n lḥekma ɣer tama-w tayeffust, alamma rriɣ-ed iɛdawen-ik seddaw n iḍaṛṛen-ik ? 14 D acu-tent lmalayekkat ? D leṛwaḥ iqeddcen ɣef Sidi Ṛebbi, i d-ițceggiɛ iwakken ad ɛiwnent wid iwumi i d-yețțunefk leslak n Sidi Ṛebbi, d lweṛt!